Počinje realizacija prve faze projekta vodosnabdjevanja Brezovice - Akta.ba\n28.09.2020. 12:18 / Izvor: SRNA\nOpština Pale i preduzeće "Vodovod i kanalizacija" ove sedmice potpisaće ugovor o izgradnji rezervoara na lokalitetu Brezovice, čime će biti započeta realizacija projekta vodosnabdijevanja ovog naselja.\nNa taj način, naglašavaju u opštini Pale, otklanjaju se sve nedoumice u smislu "ko, kada i kako će graditi ovaj vodovodni sistem".\nNačelnik opštine Pale Boško Jugović izjavio je Srni da je nedostatak urednog vodosnabdijevanja Brezovica problem koji traje već tri decenije i da su bili bezuspješni svi dosadašnji pokušaji da se riješi, jer se u praksi potvrdilo da izdašnost postojećeg izvorišta ne može da obezbijedi dovoljne količine vode za sve potencijalne korisnike na ovom području.\n"Od početka mog mandata na funkciji načelnika opštine Pale posvećen sam rješavanju ovog vitalnog problema za stanovnike Brezovica i poslije ozbiljnih i obimnih analiza došli smo do adekvatnog tehničkog rješenja i izradili glavni projekat kojom je definisano postavljanje pumpnih stanica i izgradnja novog rezervoara, što evo i započinjemo", istakao je Jugović.\nOn je pojasnio da je vrijednost cjelokupnog projekta procijenjena na 350.000 KM, te da će biti realizovan u dvije faze - prva podrazumijeva izgradnju rezervoara do kraja ove građevinske sezone, dok će u drugoj fazi, već na proljeće naredne godine, biti realizovani svi preostali radovi.\n"Opština Pale obezbijedila je novac za izgradnju rezervoara, a u budžetu za narednu godinu biće predviđena sredstva koja su potrebna da se ovaj važan projekat realizuje u cjelosti", rekao je Jugović.\nOn je dodao da se opština obratila za podršku i Republičkom sekretarijatu za raseljena lica i migracije, koji za realizaciju ovakvih projekata odobrava sredstva u maksimalnom iznosu do 40.000 maraka.


Novi vrh katedrale Notr Dam – rustičan ili moderan - BIGportal.ba\nKatedrala Notr Dam u Parizu koja je izgorjela u aprilu ove godine ostala je bez vrha svog tornja, krova i mnogih artefakata koji su se u njoj nalazili. General Žan Luj Žorželan i arhitekta Filip Vilno se ne slažu oko toga da li novi vrh tornja na katedrali treba da bude modernog ili srednjevjekovnog izgleda.\nFrancuski general zadužen za nadgledanje radova na rekonstrukciji Notr Dama poručio je glavnom arhitekti da mu je „bolje da zatvori usta“.\nKatedrala Notr Dam u Parizu je izgorela u aprilu i tada je ostala bez vrha tornja, krova i mnogih artefakata koji su se u njoj nalazili. Predsjednik Makron je postavio rok od pet godina za obnovu.\nMnogi eksperti upozoravaju da je taj cilj veoma ambiciozan, dok je arhitekta ranije rekao da je jedini način za obnovu tornja ako izgled bude replika onog koji je izgorio u požaru. Međutim, i general i predsjednik smatraju da bi vrh tornja trebalo da ima savremen izgled.


Mars kupuje petinu svetkog kakaa\nAktuelno / Štampa / Mars kupuje petinu svetkog kakaa\nObjavljeno 31.05.2012. na Tanjug\nDatum: 31.05.2012.Izvor: Tanjug\nKompanija Mars, jedan od vodećih svetskih proizvođača čokolade, namerava da kupi više od 20 odsto sertifikovanog kakaa u 2012. godini.\nTime će Mars postati najveći korisnik sertifikovanog kakaa na svetu.\nNa osnovu trenutnog sporazuma o kupovini, kompanija predviđa da će kupiti skoro 90.000 tona te sirovine, uz podsećanje da je u 2011. ostvaren cilj i kupljeno je 10 odsto količine sertifikovanog kakaa.\nMars ističe da je za samo tri godine značajno napredovao u ostvarenju svog cilja iz 2009, a to je da do 2020. koristi kakao sa sertifikatom u proizvodnji svih svojih čokolada, iako neki prozvodi možda neće biti očigledno brendirani.\nU toj kompaniji veruju da je sertifikat najbolje sredstvo u industriji kojim se može dopreti do skoro pet do šest miliona farmera koji uzgajaju kakao i može im biti omogućena materijalna podrška i organizacija koja im je potrebna kako bi bili uspešni.\nZbog procene da će potražnja za kakaom nadmašiti globalne zalihe za milion tona do 2020, Mars je razvio sveobuhvatnu strategiju u kojoj su farmeri na prvom mestu kako bi se izborio sa ovim izazovom, navedeno je u saopštenju.\nInicijativa da bude korišćen održivo uzgajan kakao (Sustainable Cocoa Initiative), jedan je od najvećih i najefikasnijih pokušaja u industriji kakaa da bude povećana produktivnost, podstaknuti bolji prihodi farmera i ojačane zajednice koje uzgajaju kakao, ocenjuju u toj kompaniji.


Danas se navršava 28 godina od zločina u Sjeverinu - Suočavanje - Dnevni list Danas\nPočetna » Društvo » Suočavanje » Danas se navršava 28 godina od zločina u Sjeverinu\nOd otmice i ubistva 17 građana Srbije bošnjačke nacionalnosti iz mesta Sjeverin kod Priboja, koje su izveli pripadnici snaga Vojske Republike Srpske (VRS) tokom sukoba u Bosni i Hercegovini (BiH), danas se navršava 28 godina.\n2Piše: J. Diković 22. oktobra 2020. 09.51\nFond za humanitarno pravo (FHP) i Sandžački odbor za zaštitu ljudskih prava i sloboda (Sandžački odbor) podsećaju da višegodišnja potraga porodica za posmrtnim ostacima žrtava još uvek nije okončana i da je neprihvatljivo da institucije Srbije punih 28 godina odbijaju da porodicama žrtava pruže obeštećenje, podršku i priznanje.\nOvde dve nevladine organizacije navode da su pripadnici jedinice „Osvetnici“, koja je delovala u okviru VRS, presreli 22. oktobra 1992. godine, kod mosta na Limu u mestu Mioče (BiH), autobus užičkog preduzeća „Raketa”, koji je saobraćao na redovnoj liniji Priboj-Rudo-Priboj.\nOkružni sud u Beogradu je 2005. godine pravosnažno osudio četvoricu pripadnika jedinice „Osvetnici” na višegodišnje kazne zatvora.\n„Uprkos izjavama sa najvišeg vrha vlasti, stvarni napori da se posmrtni ubijenih Sjeverinaca pronađu su u potpunosti izostali. Pored ignorisanja prava porodica da znaju istinu o sudbini njihovih najbližih, država Srbija uporno odbija da im prizna status članova porodica civilnih žrtava rata, koji bi im doneo skromnu, ali za njih važnu simboličku i materijalnu podršku. Jedini pozitivan korak načinila je opština Priboj, koja je pomogla u izgradnji spomen-obeležja otkrivenog u oktobru 2015. godine, što predstavlja redak primer odgovornog odnosa institucija Srbije prema žrtvama koje dolaze iz manjinske etničke zajednice“, ukazuju FHP i Sandžački odbor.\nKako ukazuju, porodice ubijenih Sjeverinaca bezuspešno su pokušale da dobiju obeštećenje za ubistvo svojih najbližih, tuživši Republiku Srbiju 2007. zbog njene podrške VRS, kao i zbog njene odgovornosti za nesprečavanje ovog zločina i obaveze da zaštiti građane pograničnog područja u vreme trajanja oružanog sukoba u susednoj BiH.\nNakon više od šest godina suđenja, njihova tužba je odbijena s obrazloženjem da ne postoji veza države Srbije i zločina koji se dogodio.\nEvropski sud za ljudska prava je u februaru 2019. godine odbio da razmatra predstavku koju su mu članovi porodica uputili, s obrazloženjem da se zločin dogodio pre nego što je Srbija ratifikovala Evropsku konvenciju za zaštitu ljudskih prava i osnovnih sloboda, čime su iscrpljene sve pravne instance kojima su porodice žrtava mogle da se obrate za ostvarenje svog prava na naknadu štete.\n„Pored nastojanja da za svoje stradanje dobiju adekvatno obeštećenje, porodice žrtava se suočavaju i sa dugogodišnjim odbijanjem institucija Srbije da se za civilne žrtve rata proglase članovi njihovih porodica. Razlog za odbijanje dodeljivanja statusa civilne žrtve rata nalazi se u diskriminatornim odredbama i novousvojenog zakona koji reguliše prava članova porodica civilnih žrtava rata. Naime, iako su žrtve otmice u Sjeverinu bile državljani Srbije, zločin se dogodio na teritoriji BiH i to od strane vojske koju Srbija ne smatra neprijateljskom, te se iz tih razloga te žrtve, u očima institucija Srbije, ne smatraju civilnim žrtvama rata. Umesto da novousvojeni zakon ispravi dikriminatorna rešenja ranije važećeg zakona, on je zadržao potpuno iste uslove po kojima žrtve iz Sjeverina i dalje neće moći da steknu status civilnih žrtava rata“, ističe se u saopštenju FHP-a i Sandžačkog odbora.\nDodaje se da dugogodišnji bezuspešni napori porodica žrtava da ostvare svoje pravo na reparacije i status civilnih žrtava reflektuje težnju institucija da izbegnu priznavanje odgovornosti Srbije za otmice i ubistva stanovnika Sjeverina.\n„Neuspešna potraga za telima ubijenih svedoči o svesnom i namernom sprečavanju svakog pokušaja da se otkrije istina o njihovom stradanju. Tokom višegodišnje borbe za priznavanje prava žrtvama ratnih zločina, FHP i Sandžački odbor svedočili su kontinuiranom odnosu ignorisanja i diskriminacije sjeverinskih žrtava od strane institucija Srbije“, piše u saopštenju.\nPriboj, Sjeverin, zlocin\n22. oktobra 2020. u 10.06\nDanas se navrsava vise od 28 godina od skrivanja istine da je u Bosni pobijeno 37 hiljada Srba.\n22. oktobra 2020. u 13.17\nNe može se jedan zločin opravadati drugim. Naravno da svaki zločin mora da bude kažnjen jer zločinac je uvek zločinac.\nOno što je meni zapanjujuće je da se „nacija bošnjaka“ uspešno „transformisala“ od „naroda muslimana“ koji je „postao državotvorni“ u doba Brozove vladavnine i koliko je meni poznato to je jedini primer u svetu da je religija „postala nacija“\nNaravno „narod muslimana“ je posle izvršenih zločina promenio ime u „bošnjake“ ikao je reč o potomcima turskih zločinaca zaostalih posle aneksije Bosne i Prvog Balkanskog rata i bivšeim srbima i hrvatima koji su prešli u islam\na sada su „bošnjaci“


Sportske.net - Šta se dešava sa Nikolićevom Lokomotivom? ''Prosula'' četiri boda koja je morala da osvoji!\nŠta se dešava sa Nikolićevom Lokomotivom? ''Prosula'' četiri boda koja je morala da osvoji!\nDrugi uzastopni kiks Nikolićevog tima.\nZvanično je, potpisao Milojević!\nMoskovska Lokomotiva je odlično započela novu sezonu, ali u poslednja dva kola ruske Premijer lige upisala je dva neočekivana kiksa.\nPodsetimo, u prošlom kolu igrala je bez golova, 0:0 sa poslednjeplasiranim Uralom, a danas je isti rezultat ostvarila na gostovanju ekipi Himkija koja je takođe među najslabije plasiranim ekipama u ligi.\nDoduše, danas bi možda bio i drugačiji rezultat da Lokomotiva u 53. minutu nije ostala sa igračem manje na terenu, jer je golman Giljerme dobio direktan crveni karton posle prekršaja van šesnaesterca.\nTako je umesto očekivanih šest, Lokomotiva osvojila samo dva boda u ove dve utakmice, pa posle devet kola ima 17 bodova na tabeli i polako gubi korak za vodećim Zenitom koji ima 20, uz utakmicu manje.\nHimki je posle ovog remija ostao na 14. mestu na tabeli sa samo sedam osvojenih bodova.


Organizacija NpoSoft je nevladina, neprofitna i nezavisna organizacija koja okuplja dobrovoljce iz bivše Jugoslavije. Poslujemo s ciljem automatizovanja administrativnih zadataka u radu svih organizacija čije poslovanje zahtijeva upravljanje i brigu o svojim članovima.\nFinansiramo se isključivo prodajom naših aplikacija i online alata a prihodi od prodaje ulažu se u edukaciju naših članova i poboljšanje našeg sistema na zadovoljstvo svih naših kupaca.\nNpoSoft Organizacija je osnovana 2012. godine, sjedište organizacije je u Irskoj, Dublin i trenutno radimo preko naših partnera u Hrvatskoj, Srbiji, Sloveniji , Bosni i Hercegovini, Crnoj Gori i Makedoniji.\nOd 2012. godine kroz naš obrazovni centar prošlo je više od 300 mladih sa visokom stručnom spremom koji su svoje znanje i vještine o novim tehnologijama usavršili volontiranjem u našem centru.\nČast i integritet\nČast i integritet su među najbitnijim moralnim vrijednosti društva. Ove moralne vrijednosti su izuzetno moćne, etičke, socijalne, duhovne, uobičajena snaga i moralne vrijednosti naše organizacije. Moć ovih vrijednosti se najbolje vidi od strane korisnika našeg sistema.\nPodizanje svijesti o važnosti društveno odgovornog poslovanja u organizacijama civilnog društva, sindikata i drugih udruženja naša su misija. Cilj je da se podsjetiti organizacije civilnog društva i drugih udruženja svrhu njihovog postojanja.\nNpoSoft organizacija gotovo 90% prihoda od prodaje naših aplikacija i online alata vraća natrag društvu kroz naše ulaganje u obrazovanje mladih, pomažući drugim organizacijama i investicijama u nove tehnologije. Pomoću naše aplikacije i online alata, procijenili smo da su samo organizacije civilnog društva za print papira uštede na hiljade eura godišnje


Jelko Kacin za Vijesti.ba: Osuda zločina ne nameće kolektivnu krivicu\nPremijer RS Milorad Dodik poručio je da neće proći namjere da se Srbima u RS nametne kolektivna krivica. On je konstatovao da je kvalifikacija da se u Srebrenici dogodio genocid donesena pod snažnim politički pritiskom. Odgovarajući na pitanje kakav će biti stav RS ako i Parlamentarna skupština BiH donese deklaraciju o Srebrenici, on je rekao da bez obzira na presudu Međunarodnog suda pravde neće dozvoliti bilo kakvo izdvajanje zločina zarad nečijih potreba za određivanje karaktera sukoba u BiH. “A to što je donio Evropski parlament inicirali su političari poput Jelka Kacina", kaže Dodik. Premijer RS poručio je da će Vlada Srpske uskoro povući svoju saglasnost na spisak nastradalih Srebreničana koji je dosad bi o važeći i naložiti sveobuhvatna istraživanja cijele priče o Srebrenici, što je Vlada RS danas i učinila.\nPovodom ovih Dodikovih tvrdnji portal Vijesti.ba zatražio je razgovor sa poslanikom Evropskog Parlamenta i Izvjestiocem za Srbiju gosodinom Jelkom Kacinom.\nPoslanik Evropskog Parlamenta i Izvjestilac za Srbiju Jelko Kacin u razgovoru za portal Vijesti.ba kaže da pojedinačne tvrdnje gospodina Dodika ne može i ne želi da komentariše. Kacin, međutim, sa žaljenjem ističe da je evidentno da je 15 godina nakon srebreničkog genocida i završetka rata u BiH ostvaren nedovoljan napredak u načinu razmišljanja i pristupu rješavanju problema u određenim krugovima u bosanskoj politici.\n„Direktna posljedica ovog zastajanja i neprilagođenosti potrebama evropskih integracija, koje se doživljavaju kao strane i neprijateljske, je neshvatljiva sporost u procesu približavanja BiH Evropskoj uniji“, navodi Kacin.\nKacin je primio na znanje Dodikove izjave o najstrašnijem zločinu u Srebrenici. Ne nalazeći neophodnim da ih direktno komentariše, Kacin podsjeća na presudu Međunarodnog Suda Pravde po kojoj se u Srebrenici jula 1995. godine desio genocid.\n„Rezoluciju kojom se osuđuje ovaj strašan zločin Evropski parlament je sa ogromnom većinom usvojio januara 2009, da bi potom usljedilo usvajanje iste i nepromjenjene rezolucije od strane crnogorske Skupštine, hrvatskog Sabora a ove godine i makedonskog Sobranja. Iako izostavljajući upotrebu riječi genocid, Narodna Skupština Republike Srbije je usvojila rezoluciju kojom je jasno i nedvosmisleno osudila ovaj zločin. U preambuli rezolucije pomenuta je odluka Međunarodnog Suda Pravde i time je uzet na znanje i genocid. Prihvatanje odgovornosti za bolju budućnost naroda BiH i osuda zločina ne nameće kolektivnu krivicu, već upravo suprotno: oslobađa teškog bremena prošlosti i otvara put ka evropskoj budućnosti“, smatra Jelko Kacin.


On je to rekao danas, odgovarajući na pitanje šta se u poslednjih šest meseci postiglo bojkotom institucija na KiM, i ponovio da su gradonačelnici četiri opštine na severu KiM spremni da ponovo napuste te funkcije ako Priština nastavi sa pritiscima ili ako pokuša da ih produbi.\n- To ne znači da su spremni da te institucije prepuste Albancima. Ako treba i sto puta da izađemo i pokažemo da je sever KiM naš, i na izborima i na ulici i na svakom drugom mestu, učinićemo to sto puta i glasačkim listićima i na svaki drugi način - rekao je Đurić nakon sastanka predstavnika Srba sa KiM sa predsednikom Srbije Aleksandrom Vučićem.\nTakođe, primetio je da Albanci govore o multietničkom društvu i želji da integrišu Srbe, "a vladajuće stranke nameću Srbima takse, dok opozicione stranke govore da toliko mrze Srbe da ne žele sa njima da ruše Haradinajevu vladu". Dodao je da je to pokazatelj gde je albansko društvo danas i naglasio da se SL trudila da bude fer i korektan partner prema svima sa kojima je razgovarala, dok su drugi uvodili takse Srbima na KiM i pokušavali da zgaze srpske interese u južnoj pokrajini.\nPredstavnici Srba sa KiM na sastanku sa Vučićem\nUpitan da prokomentariše da li priče o kriminalizaciji severa Kosova predstavljaju pokušaj otimanja severa, Đurić je rekao da takve ocene imaju isključivo cilj i zadatak da delegitimišu srpske predstavnike i oslabi srpska pozicija. Naveo je da je leglo kriminala upravo u Prišitni i da su na čelu tamošnjih institucija zločinci.\nPodsetio je i na, kako je rekao, zvanične podatke Policije Kosova koji govore da je najveći broj rasvetljenih i najmanji broj teških krivičnih dela na severu, ali da Albancima ne smetaju te činjenice da optužuju Srbe.


Podsetimo, ministar zdravlja Srbije Zlatibor Lončar izjavio je pre dva dana da će gradski prevoz biti pojačan da bi bile manje gužve, ali ono što je zbunilo mnoge jeste nastavak njegove izjave u kojoj kaže da "kada se popuni gradski prevoz do 50 odsto putnika, neće stajati na stanici, dok se ne raščisti gužva".\nDanas, bi tako, naime, trebalo da saznamo kako će tačno gradski prevoz funkcionisati narednih dana.\nBeograd sa najozbiljnijom situacijom\nRadojičić je juče upozorio da je epidemiološka situacija izuzetno ozbiljna, posebno u Beogradu, i pozvao je na solidarnost u uslovima kada nas, kako je rekao, čeka period od tri-četiri meseca teške zime.\n- Broj pregleda prelazi 5.500 dnevno. Takođe, 60 odsto je prvih pregleda kod onih koji su se tek razboleli. To izuzetno opterećuje zdravstveni sistem, imamo veliki broj ljudi na respiratorima, epidemija se razbuktala i stanje je veoma ozbiljno - istakao je Radojičić.


Izvor: NoviMagazin.rs, 20.Maj.2019, 15:41\nO stavovima Majića o izmenama Krivičnog zakonika o kom je rasprava završena u petak 17. maja, govorili su pošto je sudija juče učestvovao u emisiji "Utisak nedelje" u kojoj je bilo reči o tom zakonu. >> Pročitaj celu vest na sajtu NoviMagazin.rs << Kritike na račun Majića i sumnju u njegovu nezavisnost u radu izrazili su ministarka pravde Nela Kuburović koja prisustvuje sednici parlamenta, predsednica parlamenta Maja Gojković, šef poslaničke grupe SNS Aleksandar Martinović i poslanik Narodne seljačke stranke Marjan Rističević.\nMartinović je naveo da je Majić "dao sebi za pravo" da vrši pritisak na parlament, ministarku pravde i Vladu Srbije zato što će najverovatnije sutra biti usvojene izmene Krivičnog zakonika kojima se uvodi doživotna kazna zatvora.\nMartinović je kazao da Majić treba da sveže maramu oko očiju kao Justicija rimska boginja i onda na tas od vage stavi silovano dete od tri godine, a na drugi čoveka koji je tako nešto uradio, pa onda kaže šta je pravda.\n"Suočavamo se sa jednom bujicom licemerja, lažnog humanizma koji dolazi od onih koji besumučno iz dana u dan vode kapmanju protiv predsednika Srbije Aleksdra Vučića, Vlade Srbije, ministra pravde i poslanika vladajuće većine. Onih koji nam sada govore kako je nečovečan Tijanin zakon, a bio je čovečan kada su Dragan Đilas, Vuk Jeremić, Boško Obradović, Marinika Tepić i Aleksandra Jerkov pokušali da zloupotrebe oca ubijene devojčice Tijane u političke svrhe, kada su se skupljali potpisi za donošenje zakona", rekao je Martinović.\nPoslanik Narodne seljačke stranke Marjan Rističević rekao je da je Majić sudija koji je zajedno sa sudijom Omerom Hadžiomerovićem oslobodio "verovatno za novac" Gnjilansku grupu.\n"Ja tvrdim da je to koruptivna stvar i da su Albanci kupili tu presudu i prava je sramota da sudija Majić još uvek bude sudija Apelacionog suda, a kamoli da nastupa u javnosti posle takve sramne presude, koju je doneo na štetu Srba, srpskog stanovništva i čovečanstva uopšte", rekao je Rističević.\nNa sednici na kojoj se inače razmatraju amandmani na Predlog zakona o sprečavanju korupcije, bilo je reči i o ujedinjenju demokrata, pa je poslanik Srpske napredne stranke Aleksandar Marković govoreći o amandmanu koji su podneli poslanici Socijademokratske stranke rekao da mu nije jasno kako da glasa za amandman ako je s obzirom na ujedinjenje pogrešno potpisan.\n"Dakle ovde imamo klasičan primer lažnog predstavljanja i moramo to da razjasnimo", rekao je Marković.\nNa to se osvrnula i predsednica parlamenta Maja Gojković navodeći da je bitno skrenuti pažnju javnosti da su se DS i SDS udružili u jedinstvenu Demokratsku stranku i napomenula da su zaboravili da izaberu "konačno" jednog predsednika pa da poslanici mogu da znaju "adresu sa kojom politikom diskutuju".\nSednica je danas uglavnom protekla u kritici opozicije i malo se moglo čuti o amandmanima na Predlog zakona o sprečavanju korupcije.\nMartinović: Nije tačno da je predsednik opštine Knjaževac pretukao odbornika DS-a\nŠef poslaničke grupe Srpske napredne stranke (SNS) Aleksandar Martinović izjavio je danas da nije tačno da je predsednik opštine Knjaževac Milan Đokić pretukao odbornika Demokratske stranke Dalibora Stanojevića.Martinović je u Skupštini Srbije tokom rasprave o amandmanima na Predlog zakona o sprečavanju korupcije, rekao da je Stanojević ustvari "mrtav pijan" napao jednog od odbornika Srpske napredne stranke.\nMartinović je demantovao navode poslanika DS-a Radoslava Milojičića da je Stanojević pretučen na sednici Skupštine opštine Knjaževac.\n"To je notorn laž", rekao je Martinović.\nOn je negodovao što se Milojičić predomislio i što ipak neće ući u skupšptinsku salu da glasa o uvođenju doživotne kazne zatvora za ubice i silovatelje dece i trudnica zbog navodnog prebijana Stanojevića.\n"Stani, majstore, je l' ti važniji Stanojević ili tvoje dete i druga deca", upitao je Martinović Milojičića.\nOn je kazao i da je opozicija navodila da je Stanojević veoma povređen i da ne može da stoji na nogama, a da je onda u subotu došao u Beograd i govorio na protestu opozicije.\n"Eno ga čovek 120 kila žive vage govorio na Terazijskoj česmi i pozvao na rušenje režima Aleksandra Vučića. Koji to pretučeni čovek koji ne može da stoji na nogama drži političke govore", upitao je Martinović.\nOn je potom govorio i o tome gde u Beogradu živi lider Dveri Boško Obradović povezujući to sa Predlogom zakona o sprečavanju korupcije koji je na dnevnom redu.\n"Boško Obradović stanuje na Dedinju i to u stanu čoveka koji je iz jednog grada iz jugozapadne Srbije, koji je od države Srbije dobio subvencije da napravi hladnjaču da bi malinari iz njegovog kraja imali gde da odlažu maline, da im raznorazni nakupci ne bi spuštali cenu. On je uzeo pare od države, pa prodao hladnjaču i kupio stan u Beogradu i u tom stanu živi veliki branilac Kosova i Metohije, Srpske pravoslavne crkve i porodice Boško Obradović", rekao je Martinović.\nVladajuća većina tokom rasprave je iznosila kritike na račun opozicije koja nije u sali jer bojkotuje rad Skupštine Srbije.\nPoslanik DS Milojičić ipak neće ući u skupštinsku salu da galsa za Tijanin zakon\nPoslanik Demokratske stranke (DS) Radoslav Milojičić izjavio je danas da podržava uvođenje doživotne kazne zatvora za silovatelje i ubice dece i trudnica, ali da ipak neće ući u skupštinsku salu da glasa za to, jer sa Srpskom naprednom strankom (SNS) nije moguć dijalog, o čemu govori i prebijanje odbornika DS iz Knjaževca Dalibora Stanojevića.\nGojković: Opozicija samo fiktivno bojkotuje parlament, podnosi amandmane i učestvuju u odborima\nPredsednica Skupštine Srbije Maja Gojković kritikovala je danas opoziciju jer ne dolazi na sednice parlamenta navodeći da oni skupštinu samo "fiktivno" bojkotuju, s obzirom da aktivno učestvuju u radu skupštinskih odbora i parlamentarnim delegacijama.Ona je tokom rasprave o amandmanima na Predlog zakona o sprečavanju korupcije rekla da amandmane opozicije treba odbiti, jer nisu došli da ih brane i ubede vladajuću većinu da imaju dobre namere da žele da poboljšaju odredbe zakona.\nGojković je kazala da bi, kada se Poslovnik o radu parlamenta bude menjao, trebalo razmisliti da se amandmani uopšte ni ne razmatraju ukoliko poslanici koji su ga podneli nisu na sednici.\nOna je rekla da se pravi "fama od amandmana 20 poslanika koji ne dolaze na sednice", a da oni na sednice ustvari ne dolaze jer su im se "raspale" poslaničke grupe pa nemaju vreme koje su imali nekada za raspravu.\nGojković je kazala da poslaničku grupu pa ni dovoljno vremena za raspravu nemaju ni poslanik Dveri Boško Obradović, poslanik Nove stranke Zoran Živković kome je poslaničku grupu "preotela" potpredsednica Stranke slobode i pravde Marinika Tepić.\nOna je rekla da poslanici opozicije osim podnošenjem amadmana i dolaskom na sednice skupštinskih odbora učestvuju u radu tako što su aktivni u parlamentarnim delegacijama i prihvataju u njima funkcije i idu na putovanja.\n"Učestvuju u parlamentarnim delegacijama gde je sprski parlament punopravan član ili posmatrač. Član sam delegacije u Interparlamentarnoj uniji, rado putuju sa mnom, Aleksandra Jerkov i Sanda Rašković Ivić su prihvatile i da budu tamo izvestioci u ime delegacije Srbije, a članovi tih delegacija su postali zahvaljujući glasovima poslanika vladajuće većine. To je jedna velika politička farsa i ne možemo da pređemo preko nje", rekla je Gojković.\nMinistraka pravde Nela Kuburović rekla je da je očekivala od opozicije da dođe s obzirom da su podneli amandmane i s obzirom na važnost zakona za građane Srbije.\nNova sednica parlamenta u sredu, na dnevnom redu izmene i dopune Zakona o glavnom gradu\nPredsednica Skupštine Srbije Maja Gojković zakazala je za sredu, 22. maj novu sednicu parlamenta na čijem je dnevnom redu, između ostalog, Predlog zakona o izmenama i dopunama Zakona o glavnom gradu.\nKako je najavljeno iz Skupštine Srbije, poslanici će razmatrati i predloge odluka o prestanku funkcije predsednika suda u sudovima opšte i posebne nadležnosti u Srbiji, o prestanku funkcije predsednika suda u Prekršajnom sudu u Kruševcu i o prestanku funkcije predsednika suda u Osnovnom sudu u Pirotu, koje je je podneo Odbor za pravosuđe, državnu upravu i lokalnu samoupravu.\nSednica će početi u 10 časova u Domu Narodne skupštine u Beogradu.\nUdruženje javnih tužilaca i zamenika javnih tužilaca Srbije reagovalo je danas navodeći u saopštenju da je gostovanje sudije Miodraga Majića, u televizijskoj emisiji, bilo povod da pojedini predstavnici zakonodavne i izvršne vlasti tokom debate u Narodnoj skupštini o izmenema Кrivičnog zakonika...


Jeftini letovi iz Little Cayman do Palestine - Avio karte Little Cayman Palestina - eSky.rs\nAvio karte iz Little Cayman do Palestine\nPretražite letove iz Little Cayman do Palestine\nProverite najbolje prilike za letove iz Little Cayman do Palestine\n✔ Postoje li posebne ponude za letove iz Little Cayman do Palestine na eSky.rs?\n✔ Mogu li se pobrinuti za osiguranje prilikom rezervacije leta iz Little Cayman do Palestine?\n✔ Ako rezervišem let iz Little Cayman do Palestine, mogu li da rezervišem ujedno i smeštaj?\n✔ Koje avio-kompanije nude letove iz Little Cayman do Palestine?\nBudite sigurni, da na eSky.rs ponuda letova iz Little Cayman do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Kajmanskih Ostrva Jeftini letovi iz Kajmanskih Ostrva Jeftini letovi za Džordžtaun Jeftini letovi iz Džordžtauna Jeftini letovi za Batman Jeftini letovi iz Batmana\nJeftini letovi do Indije Jeftini letovi iz Indije Jeftini letovi do Zunyi Xinzhou Jeftini letovi od Zunyi Xinzhou


Tuzla: U automobilu pronađeno 5 kilograma spida i tekućina za proizvodnju droge\nSlužbenici MUP Tuzlanskog su u akciji koja je realizovana juče na području opštine Srebrenik uhapsili muškarca inicijala S. S., koji je ranije osuđivan za različita krivična dela.\nPolicajci su najpre obavili pretres njegovog automobila i pronašli 25 tableta ekstazija, a nakon dobivanja odobrenja o pretresu od Opštinskog suda Srebrenik u automobili su pronašli još pet kilograma spida, pet PVC kesica sa nepoznatom praškastom materijom i tekućinu u bocama i kanisterima koja se koristi za proizvodnju droge, prenosi Srpskainfo.\n– S. S. je uhapšen zbog osnova sumnje da je počinio krivično delo neovlaštena proizvodnja i stavljanje u promet opojnih droga. Kod njega smo pronašli i dva pištolja sa sedam metaka – kaže Siniša Vareškić, šef Odeljenja za borbu protiv zloupotrebe narkotika MUP TK.\nDirektor policije TK Dževad Korman je izjavio kako je preuranjeno govoriti o tržišnoj ceni zaplenjene droge, ali je naveo kako je droga bila namenjena za tržište TK.\nNakon kriminalističke obrade S. S. će biti predat u nadležnost Tužilaštva TK.


Vreme 562 - Avio-prevoznici u svetu posle 11. septembra: Letenje u strahu, ili...\nPrema oktobarskim podacima Asocijacije evropskih vazduhoplovnih kompanija, posle 11. septembra, direktni gubici evropskih avio-kompanija premašuju 3.7 milijardi eura\nMarsel Ospel, prvi čovek velike švajcarske bankarske grupacije UBS, dobio je epitet jedinog Švajcarca koji je uspeo da švajcarsku vladu baci na kolena, odbijajući da učestvuje u ušpricavanju svežeg novca u Swissair, rekavši da njegova banka nikada nije finansirala propale firme. U spasavanje nacionalnog vazduhoplovnog mezimčeta, koje je punih 70 godina bilo simbol pouzdanosti, efikasnosti i tačnosti u svetu, potom se uključila i sama vlada sa poklonom od 280 miliona dolara (a pokloni se ne vracaju), pa je Swissair, posle dva dana potpunog neletenja, mogao ponovo da plati sletanja, kerozin i redovne troškove tek za polovinu svojih ranijih letova, ali sa nešto manje strahova od eventualne zaplene letelica na aerodromima po svetu zbog neplaćenih računa. Naravno, od 70.000 zaposlenih u Swissairu, za sada će najmanje 9000 ostati bez posla, 24 aviona će prodati, a do kraja ovog meseca će najzdravije delove vazduhoplovnog giganta preuzeti neke druge firme.\nPrema oktobarskim podacima Asocijacije evropskih vazduhoplovnih kompanija, posle 11. septembra i spektakularnog napada na oblakodere u Njujorku, direktni gubici Evropljana premašuju 3,7 milijardi eura, 20.000 radnika je ostalo bez posla, više od sto aviona ostaje u hangarima, broj putnika je skresan za četvrtinu, a onih koji bi da putuju do SAD manje je za trećinu.\nSVE MANJE POVERENJA: Podaci o gubicima s druge strane okeana su još gori – u septembru je 60 odsto potencijalnih putnika odustalo od aviona, u ovom mesecu, uz sve dodatne garancije za sigurnost putnika i posade, kao i uz jaku reklamnu kampanju o nužnosti što bržeg vraćanja u normalan život, pa, dakle i u avione, broj onih koji bi da lete manji je za 40 odsto, a prognoze su da bi do kraja godine ukupan broj putnika mogao biti manji za četvrtinu. Strah od letenja učinio je da se za nekada najsigurniji način prevoza ljudi sve manje interesuju. Od procenjenih 12 milijardi dolara direktnih gubitaka svetskih avio-kompanija za 2001. godinu, polovina će biti načinjena na unutrašnjem avio-saobraćaju u SAD. Pre septembarskog napada, analitičari IATA-e, svetske asocijacije avio-prevoznika, predviđali su bezmalo šest puta manje gubitke u ovoj godini. Stanje se donekle popravilo obećanjem američke vlade da će nepovratnim dotacijama i bankarskim garancijama pomoći avio-kompanijama u SAD sa 15 milijardi dolara (nekima je čak toliko svanulo da su objavili kako je trenutno izbegnuto likvidiranje jedne trećine avio-firmi), pa su i mnogi evropski prevoznici poželeli primenu sličnog recepta, pre svega u Velikoj Britaniji. Ali, Evropljani su za sada bili šarene sreće – recimo, KLM je zatražio finansijsku pomoć od holandske vlade, a ova je to pretočila u ideju da se čitava operacija obavi na nivou Evropske unije, koja je, međutim, odbila lečenje avio-prevoznika na američki način, tvrdeći da bi takvo podupiranje avio-kompanija bilo neprimereno i pozvala vlade u Evropi da, ako žele, same prekopiraju to rešenje. Taj savet je, izgleda, poslušala italijanska vlada – Alitalia je dobila 190 miliona dolara pomoći, a oslobođena je i plaćanja poreza na prodaju avio -karata.\nNOVA GLOBALIZACIJA: Posledice septembarskog rušenja Svetskog trgovinskog centra u Njujorku, naravno, ni izdaleka se ne završavaju samo na mukama avio prevoznika. Boing, najveći svetski proizvođač aviona, zbog smanjenog interesovanja ili otkazivanja ranijih porudžbina, planira da do kraja iduće godine otpusti 30.000 od ukupno 200.000 zaposlenih. "Žalimo što će ovaj korak uticati na život tolikog broja naših ljudi, ali moramo učiniti sve za poboljšanje situacije firme u ovom teškom trenutku" – to je suština saopštenja borda direktora Boinga. Za nenavikle na takvo obraćanje zaposlenima i javnosti, možda će rečeno saopštenje zvučati hladno, ali poznavaoci ne sumnjaju u efikasnost.\nNi u Asocijaciji aerodroma u SAD, koja okuplja 900 članica, nije ništa bolje – gubici, za samo tri nedelje straha od letenja, posle napada na Njujork i Vašington, premašili su dve milijarde dolara, ali do sada, u paketu pomoći američke vlade, nisu uspeli da dobiju ni paru.\nI dok se i turistički i mnogi drugi sektori još preispituju (tek će se videti koje će od egzotičnih zemalja ostati na popisu omiljenih destinacija), čini se da će najmanje nevolja imati samo oni koji nisu bili direktno okrenuti američkom tržištu. Tako ČSA, recimo, nije ukinula nijednu svoju liniju, a letove prema Švajcarskoj i nekim drugim zemljama Zapadne Evrope, umesto malih aviona ATR sa po 50-70 putnika, sada obavljaju letelice sa po 120-150 sedišta. Nešto se slično događa i u poljskom LOT-u, u mađarskom MALEV-u...\nInače, bankar Marsel Ospel s početka ovog teksta, po hladnim procenama vrhunskih ekonomista, sačuvao je imidž uspešnog bankara tvrdog, anglosaksonskog stila, rekavši da će, kao i u slučaju nekadašnjih velikih naftnih ili kriza u automobilskoj industriji u svetu, i posle najnovije krize u avio-saobraćaju, iznići "nekoliko velikih igrača koji će podeliti svetsko tržište među sobom". U zaglušujućoj panici zbog naznaka sveopšte recesije, neki će se možda tek kasnije prisećati šta je Ospel u stvari rekao.\n- bez posla ostaje 2500 radnika\n- neke linije su otkazane\n- prodaje najmanje 12 aviona\n- nabavka novih aparata je stavljena pod znak pitanja\n- otkazuje 190 letova nedeljno\n- bez posla ostaje 5200 zaposlenih\n- broj letova je redukovan za 10 odsto\n- iz saobraćaja povlači 20 aviona\n- do kraja meseca većinu letova preuzima CROSSAIR\n- prodaje 24 letelice\n- 9000 radnika je bez posla\n- preti potpuna likvidacija firme, poverioci ne veruju u\n- ozdravljenje uprkos velikim dotacijama belgijske vlade\n- povlači iz saobraćaja 28 aviona\n- ne planira otpuštanje radnika, ali su zaustavljena nova\n- naplaćuje osam dolara po putniku zbog povećanih mera bezbednosti\n- dugoročno planira smanjenje broja zaposlenih i do 30.000\n- prodaje 17 aviona\n- blokiran prijem novih radnika\n- gubici se nedeljno penju na desetine miliona kruna, vlada\n- dekretom garantuje za likvidnost kompanije\n- naplaćuje četiri dolara po putniku za dodatnu bezbednost\nAMR, firma-ćerka najveće kompanije\n- broj letova je smanjen za 20 odsto\n- od 138.000 zaposlenih, otpušta 20.000\n- potpuno ukida letove za deset destinacija\n- otpušta 12.000 radnika\n- očekuje godišnji gubitak između 10 i 20 milijardi dolara\n- bez posla ostaje 13.000 zaposlenih\n- za 15 odsto smanjuje broj letova\n- otpušta 20.000 radnika ili petinu zaposlenih\n- svaki peti let je ukinut


Potpisan protokol o saradnji sa firmom ''Anadolu Botanik'' iz Turske - Radio Brčko distrikta BiH\nPočetna/Brčko/Potpisan protokol o saradnji sa firmom ”Anadolu Botanik” iz Turske\nPotpisan protokol o saradnji sa firmom ”Anadolu Botanik” iz Turske\nRadio Brčko 19.03.2015. - 23:42\nGradonačelnik Brčko distrikta Anto Domić i predsjednik Upravnog odbora firme „Anadoli Botanik“ iz Turske Durmuš Koć potpisali su danas u Gradskoj vijećnici protokol o saradnji u vezi s obezbjeđenjem lokacije za izgradnju poslovnog centra na području Brčko distrikta BiH.\nNaime, predstavnici „Anadoli Botanik“ prethodno su uputili pismo namjere u kom su zatražili minimalnu površinu zemljišta, oko 100 hektara, u zakup i četiri hektara sa objektima za kupovinu na lokalitetu Šumarija (Gornji Rahić Okrajci) s ciljem realizacije projekta. Oni su izvršili prezentaciju projekta sa svim pratećim parametrima što se tiče vrste proizvodnje, potrebne mehanizacije, broja stalnih i sezonskih radnika koje namjeravaju zaposliti, te petogodišnjeg investicionog plana.\nGradonačelnik Domić ocijenio je inicijativu firme “Anadoli Botanik” veoma korisnom za Brčko distrikt BiH ističući da je Vlada Brčko distrikta BiH prihvatila poslovnu inicijativu firme te da su njeni predstavnici preuzeli obavezu da u određenom roku preduzmu aktivnosti na implementaciji ponuđenog projekta.\nOdjeljenje za privredni razvoj, sport i kulturu i Odjeljenje za poljoprivredu, šumarstvo i vodoprivredu koordiniraće ovu aktivnost u saradnji sa investitorom i Kancelarijom za upravljanje javnom imovinom te pripremiti sva potrebna akta za zaključivanje ugovora između Vlade Brčko distrikta BiH i investitora.\nInvestitor i Vlada Brčko distrikta BiH uložiće sve napore da se obezbijede sva potrebna akta, projekti i odobrenja kako bi realizacija investicije započela krajem jula 2015. godine.\nDanašnjem sastanku prisustvovali su gradonačelnik dr Anto Domić, šef Odjeljenja za privredni razvoj, sport i kulturu Vlade Brčko distrikta BiH Damir Bulčević, šef Odjeljenja za poljoprivredu, šumarstvo i vodoprivredu Adnan Pašalić te predstavnici firme „Anadoli Botanik“ na čelu sa predsjednikom Upravnog odbora firme Durmušom Koćom.


Spajanje izbora u BiH, uštede od 20 miliona KM - Portal 072info\nSpajanje izbora u BiH, uštede od 20 miliona KM\nSredinom godine Komisija oba domova Parlamenta BiH prihvatila se velikog i posebno delikatnog zadatka da do sredine decembra ove godine izrade izmjene Izbornog zakona.\nKomisija privodi kraju svoj posao, a najave su kako bi se novi Izborni zakon mogao usvojiti još u ovoj godini ili početkom 2016. Zanimljivo je svakako izdvojiti neke ključne promjene koje donosi novi zakon, piše Večernji list BiH.\nPrednost otvorenih lista\nJedna od novina je da je novim Izbornim zakonom predviđeno spajanje lokalnih i parlamentarnih izbora, ali još nije utvrđeno hoće li se ta odredba primjenjivati od 2016. godine, kada bi se trebali održati lokalni, ili 2018. godine kada će se održati parlamentarni izbori.\nPrema nekim procjenama, spajanjem lokalnih i parlamentarnih izbora ostvarila bi se proračunska ušteda od oko 20 miliona KM, ne računajući golemu uštedu vremena i energije koja se svake dvije godine “rasipa” u predizbornim kampanjama.\nMožda se i najkrupnija promjena koju će ponuditi izmijenjeni Izborni zakon odnosi na ukidanje tzv. otvorene izborne liste koja je građanima davala pravo preferencijalnim glasanjem određivati konačni poredak izabranih zastupnika.\nTaj model je neuporedivo demokratskiji od modela zatvorenih listi koji se predlaže u novom zakonu, ali u isto vrijeme otvorene liste donose i krupne deformacije koje je kasnije, nakon izbora, nemoguće eliministati.\nSvaka stranka, manje-više, vodi računa da na izbornim listama bude jednak broj muškaraca i žena, ali sistemom preferencijalnog glasanja ta se proporcija uvijek poremeti i, na koncu, u svim parlamentima dominiraju muškarci.\nSlično se događa i s nacionalnom strukturom izabranih zastupnika, što je puno veći problem u Federaciji BiH budući da sva tri konstitutivna naroda imaju podjednak broj izaslanika u Domu naroda. Sistem “zatvorene” liste umnogome bi ubrzao brojanje glasova nakon izbora: prvi izborni rezultati bili bi poznati tri-četiri sata nakon zatvaranja izbornih mjesta i ne bi trebalo skoro mjesec dana, kao do sada, da se utvrdi izborni pobjednik.\nNedoumice oko Predsjedništva\nOčekivano, najveće nedoumice ostaju oko načina izbora tri člana Predsjedništva BiH. Evropski sud za ljudska prava još prije pet godina utvrdio je da je dosadašnji izbor diskriminirajući prema nacionalnim manjinama. Dakako, tu je riječ o tužbi “Sejdić-Finci”. Međutim, vlasti u BiH ni u proteklom, a ni u aktualnom sazivu nisu uspjele pronaći opšteprihvatljivu formulu. U igri je čak pet modela, uključujući i asimetrično rješenje po kojom bi RS birao izravno jednog, a Federacija BiH neizravno dva člana Predsjedništva BiH.\nRješenje ovog problema ne može se odgađati dugo, pored ostalog i zbog toga što nikakve promjene Izbornog zakona nisu moguće dok se ne dogovori sve, uključujući i izbor tri člana Predsjedništva BiH na čemu, osim Suda u Strasbourgu, insistira i HDZ BiH, očekujući da se zakonom spriječi ponavljanje “slučaja Komšić”.\nPojačano zagađenje zraka u Zenici od sinoć je u stalnom usponu\nNAKON TUČE OSAM OSOBA U STAROJ ČARŠIJI: Jedno lice životno ugroženo


Srpski đaci, pokusni kunići — sad bi da im ukinu prijemne za fakultete - Sputnjik Srbija\n06:20 20 April 2021\n21:05 06.07.2017 Preuzmite kraći link\nReforma srpskog obrazovanja je najduži „reformski proces“ u Srbiji — traje skoro pola veka. Toliko je prošlo od prve obrazovne reforme, kada je u srpske srednje škole uvedeno usmereno obrazovanje.\nPrema rečima profesora beogradskog Tehnološko-metalurškog fakulteta Dragana Povrenovića, bilo bi potrebnije podići nivo prijemnih ispita na fakultetima. Uvođenje jedinstvenog maturskog ispita umesto prijemnih ispita Povrenović smatra kontraproduktivnim usrednjavanjem kvaliteta.\nZa državu kao što je Srbija, kaže Povrenović, kojoj je potreban dinamičan razvoj od preko deset odsto potreban je, kako kaže, veoma kvalitetan visokoobrazovan kadar.\n„Bilo bi važno da sami sebi predočimo koliko je ovakvih projekata, kao što je ovaj Saveta Evrope, dalo rezultat i šta je to što je nastavljeno posle završetka tih projekata“, kaže Povrenović.\nJedinstveni maturski ispit, prema Povrenovićevim rečima, neće poboljšati kvalitet, a s druge strane, trebalo bi godinama razvijati takav sistem, kao što je to bio slučaj u Francuskoj, kako bi se unapred znala pravila igre.\n„Da bismo mi takav projekat sproveli, on bi mogao da se provede možda tek od 2030. Jer to onda znači da bi se od prvog razreda osnovne škole menjao pristup, sistem, poboljšao kvalitet i tek nakon toga omogućio upis na fakultet po takvom modelu“, kaže Povrenović.\nNeđo Danilović, prorektor za nastavu univerziteta „Džon Nesbit“ (bivši univerzitet „Megatrend“) smatra da bi svaki društveni sistem morao da ima standardizovane kriterijume. Obrazovanje, kaže Danilović, takođe mora da ima standarde, a standardizovani maturski ispit, koji, kako kaže, postoji u celoj Evropi, može da se uvede i u srpski obrazovni sistem i da zameni pojedinačne prijemne ispite na fakultetima, koje Danilović naziva konzervativnim.\nPrema Danilovićevim rečima, standardizovani državni maturski ispit trebalo bi da obuhvati četiri oblasti: prirodno-matematičku, biomedicinsku, tehničko-tehnološku i društveno-humanističku oblast.\n„Moguće je u te četiri oblasti napraviti standardizovani državni maturski ispit koji bi svršeni učenici srednjih škola polagali. To bi bio ujednačen kriterijum za standardizovani državni maturski ispit i bilo bi ujednačeno znanje i nivo toga znanja bi se mogao meriti u vidu testa koji bi radili stručnjaci iz užih obrazovnih oblasti“, kaže Danilović.\nprijemni ispit, standardi, matura, fakultet, uvođenje standardizovanog maturskog ispita u Srbiji, Dragan Povrenović, Neđo Danilović, Srbijanka Turajlić, Srbija


Objavljeno u kategoriji Svijet na 12.04.2018 10:47:23\nSirijski vojnici sa državnom zastavom u Dumi Foto: Twitter\nDUMA, (Patria) - Sirijske vladine snage su stavile pod svoju kontrolu grad Dumu — posljednje uporište militanata u Istočnoj Guti, saopštio je načelnik ruskog Centra za pomirenje zaraćenih strana Jurij Jevtušenko.\n- Danas se dogodio značajan događaj u historiji Sirije. Državna zastava se vijori u Dumi, što znači povratak kontrole nad tim mjestom, a samim tim i Istočnom Gutom u cjelini - rekao je general Jevtušenko, javljaju svjetski mediji.\n- Rusi su garanti poštovanja reda u gradu - saopštilo je Ministarstvo odbrane Rusije, objavila je ruska agencija Sputnik.\nPrema riječima prvog zamkenika načelnika glavne operativne uprave Generalštaba Vladimira Poznihira, militanti su predali više od 400 jedinica oružja, uključujući teške mitraljeze, snajpere, pištolje.


Jugoistok Turske pogodio zemljotres - Klix.ba\nJugoistok Turske pogodio zemljotres\n6.12.2011. u 19:28\nPotres jačine 4,4 stepena Richterove skale pogodio je u utorak jugoistok Turske, saopćio je turski opservatorij Kandilli na internetskoj stranici, a prema prvim informacijama nema ljudskih žrtava ni šteta.\nPotres se dogodio u 15.46 sati u području grada Cukurca, u pokrajini Hakari, u blizini granice s Iranom, precizirao je opservatorij.\nU Turskoj, koja leži na nekoliko tektonskih rasjeda, često se događaju potresi.\nU potresu jačine 7,2 stepena, koji je 23. oktobra pogodio istok zemlje, poginulo je više od 600 osoba. Zatim je 12. novembra uslijedio drugi potres jačine 5,6 stepeni u istoj regiji, kada je poginulo 40 osoba.\nU dva snažna potresa 1999. godine poginulo je oko 20.000 osoba u gusto naseljenim regijama na sjeverozapadu Turske.


Beogradski centar za ljudska prava - Dnevni list Danas\nPočetna » Beogradski centar za ljudska prava\nPiše: Ivana Nikoletić 13. 1. 2021.\nPiše: Danas Online 9. 12. 2020.\nBeogradski centar za ljudska prava (BCLJP) tužio je Srbiju Višem sudu u Beogradu, od kojeg traži da utvrdi da li je država propisivanjem mera u vanrednom stanju diskriminisala građane starije od 65 godina, izjavio je FoNetu pravni savetnik BCLJP Luka Mihajlović.\nPiše: FoNet 4. 12. 2020.\nBeogradski centar za ljudska prava (BCLJP) saopštio je danas da još uvek nije dobio odgovor na zahtev za tačnim informacijama od Vlade i Zaštitnika građana o broju obolelih i preminulih od COVID-19.\nBeogradski centar za ljudska prava uputio je danas zahteve za pristup informacijama od javnog značaja Policijskoj upravi u Novom Sadu i Osnovnom i Višem javnom tužilaštvu u Novom Sadu.\nPiše: J. D. 14. 8. 2020.\nPiše: FoNet 4. 8. 2020.\nNevladina organizacija (NVO) Beogradski centar za ljudska prava (BCLJP) saopštila je da je danas podnela inicijativu Ministarstvu unutrašnjih poslova da što skorije počne izradu nacrta dopuna Zakona o policiji, zbog zlostavljanja građanana na protestima održanim u Beogradu, Novom Sadu, Кragujevcu i drugim gradovima u Srbiji.\nVladica Ilić (BCHR) 10. jula odgovara na Fejsbuku\nPravni savetnik Beogradskog centra za ljudska prava Vladica Ilić odgovaraće na pitanja čitalaca sa Fejsbuk stranice lista Danas u petak, 10. jula.\nPiše: S. K. 8. 7. 2020.


Benedi Đukanović predat u KPZ Banjaluka\nFoto: N.N. | Benedi Đukanović predat u KPZ Banjaluka\nDragan Sladojević 13.06.2019 12:09\nBANJALUKA - Benedi Đukanović, osumnjičeni za ubistvo banjalučkog privrednika Slaviše Krunića i njegovog radnika obezbjeđenja Žarka Pavlovića, te ranjavanje vozača Gorana Ilića, prevezen je u Kazneno-popravni zavod Banjaluka na Tunjicama.\nKako javlja novinar "Nezavisnih", Đukanović je u dovezen uz jake mjere obezbjeđenja, a iza brave bi trebalo da provede mjesec dana, jer mu je već određen pritvor.\nOdbjegli Đukanović se sinoć predao sarajevskoj policiji, a potom je predat MUP-u Republike Srpske. Identifikovali su ga pripadnici Policijske uprave Istočno Sarajevo.\nOn je bio u bjekstvu od 22. aprila kada su u Glamočanima, kod Laktaša, ubijeni Krunić i Pavlović.\nU noći ubistva, nekoliko časova kasnije, kod Dervente je policija zaustavila Đukanovića u golfu, ali se tada nije teretio za ovaj zločin, pa je pušten. "Nezavisne" su nekoliko dana kasnije objavile i informaciju da on nije prešao granicu BiH.\nU pucnjavi je, podsjećanja radi, ubijen i napadač Željko Kovačević. Drugi osumnjičeni Emilio Baldo ranije je uhapšen.\nU pritvoru je, uz Baldu, i bokser Rodoljub Gajić, radnik firme "Sector Security", koji se dovodi u vezu sa ubistvom svog poslodavca.\nĆulum: Tužilac će odmah saslušati Đukanovića u KPZ Tunjice\nDirektor Policije Republike Srpske Darko Ćulum izjavio je danas u Banjaluci da će tužilac saslušati Benedija Đukanovića, koji osumnjičen za ubistvo banjalučkog biznismena Slaviše Krunića, čim bude dovezen u banjalučki Kazneno-popravni zavod (KPZ) Tunjice.\nĆulum je podsjetio da je u toku transport Đukanovića u KPZ Tunjice, nakon što se sinoć predao u Policijsku upravu Ilidža.\n"Mi smo sinoć preuzeli to lice, lišili ga slobode i u toku je njegov transport u KPZ Tunjice jer mu je već određen pritvor. Tužilac će ga saslušati u KPZ Tunjice", rekao je Ćulum novinarima u Banjaluci.\nOn je istakao da za sada nemaju informacije gdje je Đukanović bio u periodu poslije ubistva Krunića.\n"Da smo znali gdje je bio, mi bi ga uhapsili", rekao je Ćulum.\nDvije osobe povrijeđene u sudaru\nPovrijeđena dva motociklista\nOsumnjičen da je provalio u apartman u Neumu i ukrao zlato i novac\nIzvještaj protiv tri osobe zbog trgovine djecom\nMigranti podigli šatorsko naselje, građani uznemireni\nPonovo ukinuta presuda banjalučkim inspektorima\nPolicajac uhapšen zbog krađe\nSuzukijem sletio s puta, teško povrijeđen\nMotociklista povrijeđen u saobraćajnoj nezgodi\nBudžet oštetili za tri miliona KM


Država udovoljila RS-u: Stavljena je tačka na priču o kontakt tački za saradnju s EUROPOL-om\nMUP RS istrajao u protivljenju da sjedište kontakt tačke s EUROPOL-om bude u Direkciji za koordinaciju policijskih tijela\nNakon što je gotovo cijelu proteklu godinu vođena taktička igra na relaciji državni nivo – Republika Srpska, u vezi sa sjedištem kontakt tačke za saradnju sa EUROPOL-om stavljena je konačno tačka na ovu priču.\nU najkraćem, Ministarstvo sigurnosti BiH udovoljilo je RS-u te je sjedište kontakt tačke nakon svih ovih godina prebačena iz prostorija Direkcija za koordinaciju policijskih tijela u suteren Zgrade prijateljstva između BiH i Grčke gdje su smještene u Sarajevu gdje su smještene državne institucije.\nTo potvrđuje odluka objavljena u Službenom listu BIH. U njoj stoji i da će u slučaju potrebe za dodatnim prostorijama, Ministarstvo ću konsultacijama sa Službom za zajedničke poslove institucija BiH, dostaviti Vijeću ministara BiH prijedlog odluke o dodjeljivanju dodatnih prostorija za potrebe kontakt tačke. O čemu se radi?\nNaime, naljeto prošle godine tada novoimenovani zamjenik ministra sigurnosti Nedeljko Jović donio je službenu instrukciju kojom izmješta kontakt tačku za saradnju BiH s EUROPOL-om iz Direkcije za koordinaciju policijskih tijela u Ministarstvo sigurnosti BiH, dakle samoincijativno.\nPromptno reaguje direktor Direkcije za koordinaciju policijskih tijela BiH Mirsad Vilić, koji u dopisu institucijama napominje da ova instrukcija Ministarstva sigurnosti BiH, kako u pravnom tako i u sadržajnom smislu ne može biti prihvaćena.\nOn je tada napomenuo da o uspostavi zajedničke kontakt-tačke za BiH iz maja 2018. nisu nikada potpisale sve strane nadležne po Aneksu II tog sporazuma o strateškoj saradnji s EUROPOL-om te samim time nije stupio na snagu, zbog čega nisu ispunjeni uslovi za njegovu provedbu.\nVilič je istaknuo da izmjenama Zakona o ministarstvima i drugim oganima uprave BiH, kao samostalna upravna organizacija djeluje Direkcija za koordinaciju policijskih tijela BiH te je propisano da unutar nje djeluje ured za saradnju s INTERPOL-om i EUROPOL-om.\nInače, još od 2012. u okviru Direkcije funkcioniše Odsjek za saradnju s EUROPOL-om.\nTreba napomenuti je tada MUP RS-a dopisom već bio obavijestio Direkciju da će podatke npr. s EUROPOL-om dostavljati drugim kanalima, protiveći se da kontakt tačka ostane u Direkciji za koordinaciji policijskih tijela, nakon čega je Federalno ministarstvo unutrašnjih poslova s ministrom Aljošom Čamparom na čelu tada obavijestilo Ministarstvo sigurnosti BiH da povlači svoj potpis sa Sporazuma o uspostavi zajedničke kontakt-tačke.\nInače, MUP RS je jedini od 17 sigurnosnih agencija nije slao informacije Direkciji u procesu razmjene informacija. EU je u više navrata upozoravala da se konačno mora dogovoriti sjedište tačke za saradnju sa EUROPOL-om.\n#europol#izdvojeno#ministarstvo sigurnosti bih#u fokusu


Najviši američki zvaničnik za finansije putuje u Kinu\nAmerički sekretar za finansije, Timoti Gajtner, danas putuje na razgovore sa kineskim zvaničnicima u Pekingu. Gajtner će stići u Kinu posle dvodnevne posete Indiji. Portparol američkog sekretarijata za finansije, Endru Vilijams, saopštio je da će Gajtner razgovarati sa zamenikom kineskog premijera Vangom Ćišanom, koji vodi sektor privrede.\nPoseta američkog sekretara za finansije je najnoviji znak poboljšanja odnosa dve zemlje, koje je usledilo posle niza sporova u proteklih nekoliko meseci.\nZamenik kineskog ministra inostranih poslova Cui Tiankai je rekao da su dve strane postigle, kako se izrazio, „novi konsensus,“ posle telefonskog razgovora, ranije ovog meseca, između predsednika Obame i njegovog kineskog kolege Hua Đintaoa.\nHu je prihvatio da prisustvuje globalnom samitu o nuklearnoj bezbednosti koji se održava u Vašingtonu iduće nedelje.\nMeđutim, nekoliko osetljivih pitanja ostaje nerešeno. Jedno od njih je odbijanje Kine da podrži zavođenje pooštrenih sankcija Ujedinjenih nacija Teheranu, zbog spornog iranskog nuklearnog programa. Drugo je američka tvrdnja da Peking veštački održava nisku vrednost kineskog juana, dajući time prednost kineskim proizvodima na svetskom tržištu.\nObamina administracija je za sada odlučila da odloži objavljivanje izveštaja u kojem se zvanično proglašava da Kina manipuliše svojom valutom. Izveštaj je trebalo da bude objavljen iduće nedelje.\nVašington i Peking su takođe u sporu zbog prodaje američkog oružja Tajvanu u vrednosti više milijardi dolara, nedavnog susreta američkog predsednika Obame i tibetanskog duhovnog vođe dalaj-lame, kao i zbog kineske cenzure na Internetu.


Srbija će nastaviti da insistira na miru u regionu\nBeta 9. januara 2016. 17:15\nMinistar spoljnih poslova Srbije Ivica Dačić izjavio je danas, povodom izjave odlazećeg ministra odbrane Hrvatske Anta Kotromanovića da Srbija nema razloga za nervozu zbog naoružavanje Hrvatske, da će Srbija nastaviti da insistira na miru u regionu.\n„Gospodin tehnički ministar (Kotromanović) bi mogao da razmisli zbog čega je nervozan. Bez obzira na to šta je razlog, mogu samo da mu poručim da će Srbija nastaviti da insistira na miru u regionu, ali i da će braniti svoje nacionalne interese. Hrvatska i Srbija, hvala Bogu, znaju da prepoznaju lažne patriote, da im zahvale, i da idu napred ka miru i saradnji u kojoj će svako zveckanje oružjem biti nepotrebno“, naveo je Dačić u saopštenju.\nMinistar odbrane odlazeće Vlade Hrvatske Ante Kotromanović izjavio je juče da Hrvatska kao članica NATO-a ima pravo da razvija sopstvene sisteme i sredstva za odbranu, ali da nema nikakve neprijateljske namere prema Srbiji.


praznici Arhiva - Страница 5 од 16 - Far\nHomePosts Tagged "praznici" (Page 5)\nMeštani sela Rakita organizovali su sa aktivistima pokreta „Odbranimo reke Stare planine“ druženje i simbolično kupanje u Rakitskoj reci. Na taj način, kako su rekli, još jednom su uputili ekološku poruku na veliki hrišćanski praznik, da nastavljaju svoju misiju na očuvanju reka, a protiv izgradnje MHE\nTreći dan Božića – Sveti Stefan\nSrpska pravoslavna crkva i vernici trećeg dana Božića obeležavaju praznik posvećen Svetom prvomučeniku i arhiđakonu Stefanu, u narodu poznatijem kao Stefandan. Svetog Stefana slavi veliki broj građana, a s obzirom da pada na treći dan Božića, to je i prva krsna slava u godini. Prema crkvenim knjigama,\nCrkve koje poštuju julijanski kalendar i Srpska pravoslavna crkva proslavljaju dan Hristovog rođena, koji spada u najradosnije hrišćanske praznike. Pored Srpske pravoslavne crkve, Božić 7. januara proslavljaju Ruska pravoslavna crkva, Jerusalimska patrijaršija, Sveta Gora, starokalendarci u Grčkoj i egipatski Kopti, koji kao svoj bogoslužbeni poštuju\nJedna priča o dva vulkana https://t.co/qKI83BL3vJ 3 hours ago\nJos 330 novih slučajeva COVID-19 u Bugarskoj, od danas dodatne mere protiv širenja koronavirusa


Vesti detaljno | Uspon\nKuvalo za vodu 30\nNega kose 44\nNosači za TV 64\nTablet računari 26\nGrafičke karte 49\nUPS i ispravljači 30\nMultifunkcionalni uređaji 43\nAkcione kamere i oprema 28\nMobilni telefoni 119\nFiksni telefoni 54\nRuteri i access point 45\nToneri, ketridži, riboni, mastila 327\nMrežni kablovi 101\nUspon / 30.10.2017.\nEksperti iz Uspona imaju za vas 5 korisnih saveta:\nImajte u vidu realne potrebe svoje porodice kada razmišljate o kapacitetu. Mašina najvećeg kapaciteta jeste najbolji odabir za veliku porodicu, ali s obzirom na to je najekonomičnije uključiti mašinu ako je puna, pokušajte da izračunate koliku količinu veša ćete uglavnom sušiti. Jednostavno izmerite uobičajenu kilažu veša koju perete, i u odnosu na to odaberite kapacitet mašine za sušenje, jer se potrošnja energije znatno povećava kada se suše količine manje od punog kapaciteta mašine.\nIpak, ne morate se previše opteretiti potrošnjom energije jer mnogi modeli imaju inovativne tehnologije koja vam pomažu da maksimalno uštedite energiju prilikom sušenja veša. Svi modeli A+, A++ i A+++ energetskog razreda znatno su štedljiviji od ostalih. Candy model CS C8 LF ima funkciju ACTIVE senzorsko sušenje, što čini tu mašinu idealnom za sve veličine domaćinstava, pošto senzori aktivno beleže nivo vlage i automatski prekidaju program kada se veš osuši, od 1 kg do maksimalnog kapaciteta. Osim toga poseduje i vodootporne touch kontrolne dugmiće, što smanjuje rizik problema sa elektronikom zbog vlage u kupatilu, kao i funkciju Odloženi start i patentirani SoftCare bubanj koji poboljšava negu veša.\nManje energije troše i kondenzacijske veš mašine, ukoliko se pitate da li da kupite kondenzacijski ili odvodni model. Kod tih modela voda se skuplja u posebnoj posudi, pa samim tim što nemaju odvodnu cev, ove mašine možete smestiti u bilo koju prostoriju svog doma. Napredni Candy modeli vodu sakupljaju u jedinstvenoj EASY CASE posudi u vratima, koja zahvaljujući novoj ergonomskoj ručci predstavlja najlakši način pražnjenja posude za vodu.\nOno na šta svakako treba da obratite posebnu pažnju su programi za sušenje veša. Bosch kondenzacione mašine WTH83000BY imaju ECARF sertifikat, koji je higijensko rešenje razvijeno specijalno za osobe sa nežnom kožom i osobe sklone alergijama. Sve to prati i prijatnih 65dB buke i jedinstveni AntiVibracioni dizajn bočnih zidova uredjaja.\nAko želite u maksimalnoj meri da izbegnete peglanje nakon sušenja veša – i tu postoje brojna rešenja! Kod Gorenje mašine D724BL dovoljno je da podesite vrstu tkanine koju sušite i željeni nivo suvoće, a precizni senzor Gorenje SensoCare sušare odrediće savršenu temperaturu i dužinu sušenja, pa će tkanina zadržati svoj oblik i elastičnost, i veš često nećete ni morati da peglate.


NIS predstavio Izveštaj o održivom razvoju za 2018. godinu - Bizlife.rs\n17:48 Beograd, 12/06/2019\nKompanija NIS, kojoj je doprinos napretku zajednice jednako bitan kao i dobri poslovni rezultati, predstavila je Izveštaj o održivom razvoju za 2018. godinu. Svečani događaj održan je u zgradi Rektorata Univerziteta u Beogradu u skladu sa opredeljenjem NIS-a da su u fokusu društvene odgovornosti kompanije mladi ljudi i želja da se podstakne razvoj njihovih potencijala i doprinese nastojanjima da ostanu u svojoj zemlji. Centralni događaj skupa bila je panel diskusija pod nazivom „Ulaganje u mlade za održivu budućnost Srbije“. U diskusiji su učestvovali Slavica Đukić Dejanović, ministarka bez portfelja zadužena za demografiju i populacionu politiku, Zlatibor Lončar, ministar zdravlja, Mladen Šarčević, ministar prosvete, nauke i tehnološkog razvoja i Kiril Tjurdenjev, generalni direktor NIS-a.\nAleksandar Antić, ministar rudarstva i energetike, otvorio je skup govoreći o značaju poštovanja principa održivog poslovanja i NIS naveo kao dobar primer u toj oblasti.\n„Ponosan sam što sam ministar resora u čiju nadležnost spada i jedna od ključnih kompanija u energetskom sektoru, kompanija NIS, koja polaže ogromnu pažnju na održivom razvoju i svim onim vrednostima koje danas promovišemo, a vezano je za društveno odgovorno ponašanje i za podršku svima onima kojima je ona potrebna. Organizacija i uspešnost poslovnog sektora ne može se meriti isključivo ostvarivanjem maksimalnog profita, već upravo nivoom brige za zajednicu i životnu sredinu. Duboko verujem da je za rešavanja problema održivog razvoja potrebna jedna nova energija i novi nivo znanja i zato danas hoću sa ovog mesta pre svega da uputim poruku Univerzitetu, mladima, da moraju dati ključni doprinos promeni svesti kod nas, promeni nas samih, promeni pre svega nivoa vrednosti sa kojima je i moja generacija odrastala kako bismo svi zajedno kao društvo dali neophodni doprinos ostvarivanju ciljeva održivog razvoja i da svi zajedno budemo deo jednog boljeg, kvalitetnijeg i plemenitijeg društva“, naveo je Antić.\nKiril Tjurdenjev, generalni direktor NIS, govorio je o prioritetima kompanije na polju održivog razvoja.\n„Za NIS održivi razvoj, pre svega, znači napredak, mladost, znanje, zdravlje, budućnost. Zbog toga su naša osnovna opredeljenja na polju održivosti – ulaganja u zajednicu u kojoj živimo i radimo, posebno u mlade, njen najvažniji i najvitalniji deo. Iste ciljeve i opredeljenja prepoznali smo i u strategiji našeg najvažnijeg partnera – Vlade Srbije. Uveren sam da ćemo, radeći zajedno, postići izuzetne rezultate. NJihove dobre efekte osetiće i oni koji tek dolaze, a to i jeste smisao održivog razvoj“, rekao je Tjurdenjev.\nSlavica Đukić Dejanović, ministarka bez portfelja zadužena za demografiju i populacionu politiku i predsedavajuća Međuresorne radne grupe za sprovođenje Agende Ujedinjenih nacija o održivom razvoju do 2030. rekla je da Vlada Srbije veliku pažnju posvećuje mladim ljudima i naporima da oni ostanu u svojoj zemlji.\n„Da bismo stimulisali mlade, kompanije kao što je NIS daju šansu i bude nadu da ima mogućnosti da se u Srbiji mlad čovek profesionalno ostvari, da koristi ne samo digitalizaciju i digitalnu pismenost kao neophodnost bez koje se ne može, nego i da koristi svoje kreativne potencijale, da upravo u privrednim i privatnim subjektima i državnim institucijama stvaramo prostor za one kreativce koji svoju pamet daju negde daleko“, istakla je Slavica Đukić Dejanović.\nZlatibor Lončar, ministar zdravlja, rekao je da je Ministarstvo zdravlja u prethodnom periodu uložilo preko 500 miliona evra u izgradnju savremenih medicinskih objekata, kao i u nabavku novih aparata i opreme.\n„Pored pomenutih materijalnih ulaganja, ubeđeni smo da ključ unapređenja u zdravstvu leži upravo u zapošljavanju mladih kadrova, lekara i medicinskog osoblja, što će u budućnosti rezultirati značajnim napretkom našeg zdravstvenog sistema. Želeo bih da izrazim neizmernu zahvalnost kompaniji NIS koja daje primer drugima kada je u pitanju odgovorno ponašanje, kao i da je potrebno taj primer slediti. Očekujem da naša saradnja na polju unapređenja zdravstvenog sistema bude još bolja iz godine u godinu“, izjavio je Lončar.\nMladen Šarčević, ministar prosvete, nauke i tehnološkog razvoja, rekao je da su ulaganja u obrazovanje među prioritetima Vlade Srbije.\n„Mi moramo da naučimo decu da misle, da kreativno razmišljaju, da stvaraju nove ideje i vrednosti i mi pravimo obrazovni sistem upravo na tim osnovama. NIS je kompanija koja upravo to radi, iz više razloga – društvene odgovornosti koja je postala jedno opšte mesto, iz razloga srpsko ruskog prijateljstva, a tu su i potrebe same kompanije za ulaganjem u obrazovanje zbog sopstvenih resursa. NIS je uložio više od šest miliona evra u obrazovanje u okviru programa „Energija znanja“, a to su aktivnosti poput opremanja kabineta i kreiranja novih programa. U sistemu saradnje sa NIS-om su desetine naših srednjih škola, imamo zajedničke projekte namenjene promociji nauke, a kompanija ima i odlične vidove saradnje sa mnogim fakultetima. NIS je takođe posredovao u uspostavljanju saradnje sa brojnim ruskim univerzitetima, a mi upravo želimo da osnažimo naše univerzitete internacionalnom saradnjom“, rekao je Šarčević.\nNIS je jedan od pionira izveštavanja o održivom razvoju u Srbiji i ovo je deveti izveštaj po redu od početka izveštavanja 2011. godine. Izveštaj o održivom razvoju NIS za 2018. godinu u skladu je sa standardima vodeće organizacije u svetu u oblasti održivog poslovanja Global Reporting Initiative (GRI), a verifikovala ga je nezavisna revizorska kuća „Ernst&Young“. Jedan od prioriteta kompanije je transparentnost u poslovanju tako da Izveštaj daje jasan uvid u poslovne aktivnosti i finansijske rezultate kompanije, dok sa druge strane javnosti predstavlja napore NIS-a da podrži opšti razvoj zajednice.\nU Izveštaju se navodi da je poslovni prioritet NIS-a u 2018. godini bio nastavak ulaganja u razvojne projekte pa je ukupno investirana 41 milijarda dinara, 55 odsto više nego godinu dana ranije. Ostvarena je neto dobit od 25,1 milijardu dinara, dok je akcionarima na ime dividende isplaćeno 6,9 milijardi dinara.\nIstovremeno, NIS je nastavio sa naporima u oblastima zaštite životne sredine, društveno odgovornog poslovanja i ulaganja u profesionalni razvoj zaposlenih, što su za NIS takođe temelji održivog razvoja.\nOd 2009. godine, kada je „Gasprom njeft“ postao većinski akcionar kompanije, NIS je u projekte zaštite životne sredine uložio više od 13 milijardi dinara, od čega je 320 miliona dinara investirano u prošloj godini. Pored toga, za unapređenje veština i obuke zaposlenih izdvojeno je 237 miliona dinara, a održano je više od 2.200 obuka. Takođe, NIS je nastavio da, kroz različite programe, zapošljava mlade bez prethodnog radnog iskustva u kompaniji, ali i da ohrabruje povratak u Srbiju domaćih stručnjaka koji rade u inostranstvu, angažujući ih na projektima kompanije.\nNIS je u 2018. godini predano radio i na napretku zajednice u različitim oblastima i samo u 2018. godini u realizaciju društveno odgovornih programa uložio oko 408 miliona dinara. Prioritet su bili projekti unapređenja života u zajednicama u kojima kompanija posluje. NIS je podržao rad Instituta za zdravstvenu zaštitu dece i omladine u Novom Sadu, Opštu bolnicu „Studenica“ u Kraljevu, Kliničko-bolnički centar u Kosovskoj Mitrovici, Institut za zdravstvenu zaštitu majke i deteta „Dr Vukan Čupić“, Kliniku za opekotine u Beogradu i Hemato-onkološko odeljenje za dečje interne bolesti u Nišu. Pored toga, nastavljena je saradnja sa brojnim domaćim i međunarodnim obrazovnim i naučnim institucijama, kao i stipendiranje najboljih studenata kroz program „Energija znanja“. Prošle godine obeležen je i značajan jubilej – 10 godina saradnje sa lokalnim zajednicama širom Srbije kroz korporativni program „Zajednici zajedno“. U ovom periodu NIS je u saradnji sa partnerima realizovao više od 900 projekata vrednih preko milijardu dinara čime je i u praksi pokazao spremnost da ostvaruje svoj slogan „Budućnost na delu“.


Dženeral motors povlači 638.000 sportskih terenskih i pikap vozila zbog nenamernog kočenja\nAmerička automobilska kompanija Dženeral motors (GM) povlači 638.000 sportskih terenskih vozila (SUV) i pikapa u SAD, zbog mogućeg kvara senzora brzine pneumatika što može izazvati nenamerno kočenje, saopšteno je danas iz kompanije.\nOpoziv se odnosi na modele automobila "ševrolet suburban", "tahoe" i "yukon" proizvodnja 2015-2020. godine, kao i na pojedina vozila marke "ševrolet silverado 1500" i "GMC sierra 1500" proizvedene u periodu od 2014. do 2018. godine.\nIz GM-a je saopšteno da kvar na senzoru može rezultirati nenamernim aktiviranjem sistema zaštite pogonskog sistema i izazvati nenamerno kočenje na pneumatiku na suprotnoj strani od pokvarenog senzora, prenosi agencija Rojters.\nTo može da prouzrokuje neočekivano skretanje vozila na jednu stranu, što povećava rizik od sudara, saopšteno je iz kompanije.\nNavode i da nisu obavešteni da je zbog tog problema došlo do nekog sudara, ali da su primili oko 150 pritužbi u vezi sa nenamernim kočenjem ili bočnim kretanjem vozila.


Počeli pregovori Srbije sa MMF-om, jedna od tema i novi aranžman - 12.04.2021, Sputnik Srbija\nZvanični razgovori predstavnika Republike Srbije s misijom Međunarodnog monetarnog fonda počeli su danas i trajaće do 23. aprila, a jedna od tema biće i novi... 12.04.2021, Sputnik Srbija\n© Wikipedia / PedjaNbgNarodna banka Srbije\nZvanični razgovori predstavnika Republike Srbije s misijom Međunarodnog monetarnog fonda počeli su danas i trajaće do 23. aprila, a jedna od tema biće i novi ekonomski program koji bi MMF podržao nefinansijskim, savetodavnim aranžmanom.\nRazgovori su danas počeli plenarnim sastankom, koji je održan u video-formatu, a nastavljeni su na temu monetarne politike i finansijskog sistema, saopštila je Narodna banka Srbije.\nNa plenarnom sastanku, delegaciju Republike Srbije predvodila je guvernerka NBS Jorgovanka Tabaković, a misiju MMF-a predvodio je Jan Kejs Martejn. U razgovorima je učestvovao i ministar finansija Siniša Mali sa saradnicima.\nRazgovori koji su danas počeli, odvijaju se u okviru konsultacija po članu IV Statuta MMF- a i traju do 23. aprila.\nTokom misije biće razmotrena aktuelna fiskalna, monetarna i ukupna makroekonomska kretanja u kontekstu pandemije kovida 19.\nPored toga, konsultacije po članu IV Statuta Međunarodnog monetarnog fonda podrazumevaju i sveobuhvatnu analizu makroekonomskog okvira u kojem se sprovode politike, kao i izgleda za dalji rast.\nAnaliza uključuje i adekvatnost ekonomske politike, eksternu stabilnost i održivost spoljnog duga zemlje.\nIstovremeno, ovom prilikom započeće i razgovori o osnovama novog ekonomskog programa koji bi MMF podržao nefinansijskim, savetodavnim aranžmanom.\nS obzirom na snažan napredak koji je Srbija ostvarila u prethodnih osam godina, novi aranžman biće fokusiran na očuvanje postignutog i podršku nastavku sprovođenja strukturnih reformi na putu trasiranog snažnijeg i održivog privrednog rasta, preneo je Tanjug.\nRedovne konsultacije po članu IV Statuta obavljaju se sa svim zemljama članicama u okviru nadzorne funkcije Međunarodnog monetarnog fonda, a prethodne konsultacije s Republikom Srbijom obavljene su sredinom 2019.


TotalCar.rs » Za bezbedno vozilo ne treba mnogo truda\nBezbednost, novo, Srbija, zimska oprema\n0 komentara 6347 pregleda\nDa bi automobil funkcionisao kao sat, nije potreban veliki trud, već više manjih preventivnih postupaka. Stručnjaci se slažu da zimi treba koristiti antifriz, aditive za gorivo, strugalice za led, ali i učiniti poneku „krupnu intervenciju“, poput montaže zimskih guma ili provere kočnica.\n– Treba proveriti ispravnost trapova, kočionih paknova i da nije ispucalo kočiono crevo kako ne bi došlo do okretanja vozila – kaže Milenko Stevanović iz Auto-centra Anđelković.\nOdlukom ministra za infrastrukturu i ove godine nisu obavezne sve četiri zimske gume, ali stručnjaci ocenjuju da na ovome ne treba štedeti.\n– Preporučljivo je korišćenje zimskih pneumatika na svim točkovima jer korišćenjem samo dva zimska pneumatika može doći do nestabilnog upravljanja i zaustavljanja – poručuju iz Agencije za bezbednost saobraćaja. Ukoliko se ide van grada, treba staviti lance ili takozvane čarape za točkove. Zbog niskih temperatura pritisak u gumama opada, pa ga treba proveravati bar dva puta mesečno.\nPrazan akumulator je češći zimski problem. Ovaj uređaj u proseku traje do pet godina, pa je njegova zamena na vreme pametan potez.\nNiske temperature ne pogoduju ni motoru, menjaču, bravama, zbog čega svaki vozač treba da se naoruža antifrizom, glicerinom i specijalnim sprejevima protiv zamrzavanja.\n– Stakla na kolima se često magle, pa zato treba koristiti sprejeve protiv magljenja – objašnjava Stevanović i ukazuje da se često dešava da se keder zalepi za vrata, zbog čega ih treba mazati glicerinom ili silikon sprejem. Svu neophodnu opremu treba nositi sa sobom prilikom odlaska iz vozila jer je slaba vajda od njih ukoliko se nalaze u prtljažniku čija se brava zaledila.\nAko se vozilo kreće zimi po putu bez odgovarajuće opreme, u slučaju da nije izazvana nezgoda, vozač se kažnjava sa dva kaznena poena i novčanom kaznom od 6.000 do 20.000 dinara. Ako je izazvana nezgoda, vozač se kažnjava sa tri kaznena poena, novčanom kaznom od 10.000 do 40.000 dinara ili zatvorom do 45 dana.\nAntifriz 180-470 dinara\nGlicerin 50-100 dinara\nTečnost za vetrobranska stakla 70-150 dinara\nSprej za odleđivanje 220-400 dinara\nStrugač za led 50-200 dinara\nAntimaglin krpa 100-250 dinara\nAditiv za dizel 300-650 dinara\nKablovi za startovanje 600-3.000 dinara\nPunjač za akumulator 3.000-20.000 dinara\nLanci za sneg 1.500-7.500 dinara\nNavlake (čarape) za pneumatike 3.000-6.000 dinara\nTeaser: Novi SUV iz Geely-ja\nNemačka želi da ima nultu emisiju u zemlji do 2030.\nNissan priprema nešto monumentalno\nAutomobili iz prošlosti – XLII deo


Partizan protiv Oradee želi da potvrdi kvalitet - Vaterpolo vesti\nPočetna » Evrokupovi » Partizan protiv Oradee želi da potvrdi kvalitet\nPartizan protiv Oradee želi da potvrdi kvalitet\nVaterpolisti Partizana u subotu će u okviru trećeg kola Grupe D Lige šampiona ugostiti prvaka Rumunije Oradeu. Trener crno-belih Vladimir Vujasinović istakao je danas na konferenciji za medije da njegov tim želi da u tom duelu potvrdi kvalitet i odnese pobedu, iako je protivnik nepoznanica.\n“ Ne poznajemo dobro protivnika, znamo da ih vodi Laslo Tot član šampionske generacije Bečeja. Pregledali smo snikmke mečeva Crvene zvezde koja je prošle sezone igrala protiv Oradee u Evropa Kupu i to će nam pomoći da se bolje pripremimo. Očekujemo da u bazenu potvrdimo kvalitet i pobedimo“, rekao je doskorašnji kapiten, a sada trener ekipe Vladimir Vujasinović.\nPartizan je u prva dva kola Lige šampiona osvojio 4 boda pošto je na svom bazenu igrao nerešeno sa Galatasarajem, dok je u prošlom kolu u Berlinu nadigrao Špandau. U domaćem šampionatu crno-beli su zabeležili dva trijumfa, a već u sredu očekuje ih derbi meč protiv Radničkog.\nVujasinović smatra da ekipa napreduje u formi i da dobrim radom na treningu podiže nivo igre, ipak treba to potvrditi i u bazenu, što nije tako lako, kazao je popularni ‘Vujas’.\nLetošnje pojačanje, centar Petar Filipović veruje u kvalitet svog tima i smatra da će agresivnom igrom Partizan doći do pobede.\n„Nismo analizirali igru Oradee, cilj nam je da vratimo tri boda na Banjicu. Baz euforije, iskusna smo i mlada ekia, forma nam je u usponu i obećavam agresivnu igru“, kazao je Filipović.\nU satavu Partizana zbog povrede kolena neće biti mladog Dimitija Obradovića, a šansu na golu dobiće Stefan Živojinović.\nU pripremi za meč crno-beli su pomoć dobili od rivala Crene zvezde koja se prošle sezone sastajala sa rumunskim timom\nZvezda je u osmini finala LEN Evropa Kupa u dva duela bila bolja od šampiona Rumunije pošto je igrala nerešeno u gostima dok je u revanšu na bazenu „25“ maj trijumfovala sa dva gola razlike uz odličan nastup tadašnjeg kapitena Jugoslava Vasovića.\nMeč Partizan – Oradea, na programu je u subotu 20. oktobra od 18.00 časova na Banjici a cene ulaznica su 350 dinara za trbine i 650 za parter.\nTrener i igrači šampiona Srbije pozvali su navijače svog tima da dođu na Banjicu i podrže ekipu.


Nikolić: Važno za ceo svet da bude manje uzdržanih - Sputnjik Srbija\n15:06 30 Oktobar 2020\n12:48 22.10.2015 (osveženo 12:49 22.10.2015) Preuzmite kraći link\nPredsednik Srbije Tomislav Nikolić poručio je danas ambasadoru Ruske Federacije u Beogradu Aleksandru Čepurinu da je od prvorazrednog značaja za ceo svet da na glasanju o prijemu Kosova u Unesko bude manje uzdržanih zemalja.\nNikolić je ruskom ambasadoru zahvalio što njegova zemlja juče nije glasala za prijem Kosova u Unesko na sednici Izvršnog saveta te organizacije u Parizu i istakao da je to još jedna u nizu potvrda iskrenog prijateljstva Rusije prema Srbiji.\nNikolić je dodao da očekuje da će na glasanju o prijemu biti manje uzdržanih zemalja, navedeno je u saopštnju sa Andrićevog venca.\n„To je pitanje od prvorazrednog značaja za ceo svet, zato što se radi o svetskoj baštini i o tome treba da se izjasni međunarodna zajednica. To je hrišćanski zapis, bez koga ne bi samo Srbija bila izložena zaboravu, već i civilizacija uopšte“, rekao je predsednik Nikolić.\nOn je naglasio da je tužna činjenica da je svet toliko podeljen u vezi sa Srbijom i da postoje tačke sporenja i tačke saglasnosti među velikim silama, ali da ne postoji tema u vezi sa kojom je tolika polarizacija u svetu.\nNikolić očekuje i nada se da će na Generalnoj konferenciji glasanjem protiv prijema Kosova u Unesko svoj puni smisao dobiti pravda i da će srpska baština ostati u vlasništvu i pod nadzorom svog titulara, Srpske pravoslavne crkve i Srbije.\n„Vi se aktivno zalažete i postigli ste potpunu saglasnost sa svim relevantnim faktorima po tom pitanju“, rekao je ambasador.\nKomentarišući aktuelnu političku situaciju na međunarodnom planu, Čepurin je konstatovao da se Rusija zalaže za saradnju, uprkos tome što neki žele da se održi situacija unipolarnog sveta.\nOn je naglasio da je svetu potreban novi poredak u kom neće dominirati samo jedna sila.\nRusija želi dobru saradnju sa Evropskom unijom i posvećena je trajnom miru i stabilnosti u svetu, naglasio je Čepurin, navedeno je u saopštenju.\nAleksandar Čepurin, Tomislav Nikolić, Srbija


Dragan Šutanovac gost Novog dana\nVesti Autor:N1 Beograd15. okt. 201711:59 > 20:27\nGost Novog dana u temi jutra je lider Demokratske stranke Dragan Šutanovac.\nHoće li biti kandidat DS-a za gradonačelnika Beograda? Šta misli o konstantnom pritisku da opozicija nastupi jedinstveno? Ko bi u tom slučaju mogao da predvodi opoziciju? Šta misli o mogućoj kandidaturi nekadašnjeg DS gradonačelnika Dragana Đilasa? O ovome u temi jutra govori lider Demokratske stranke Dragan Šutanovac.\nNovinarka Jelka Jovanović iz Novog magazina lista dnevnu štampu.\nU Novom danu biće reči i o autovanju. Agencija Executive Group i udruženje „Parada Ponosa Beograd“ su pripremili kratki video „Naš život u četiri zida“, koji se bavi opšteprihvaćenim stavom da LGBT+ osobe svoja prava mogu slobodno da uživaju, ali samo u svoja četiri zida. Gosti jutra na ovu temu su Marko Mihailović iz organizacionog odbora Parade ponosa i Nemanja Stanković, kreativni direktor u Executive group.\nSedmi put zaredom studentska organizacija ESTIEM LG Beograd sa Fakulteta organizacionih nauka organizuje projekat „Budi Coolturan 2017” koji će se održati u periodu od 20. do 22. oktobra u Narodnoj biblioteci Srbije. U nastavku programa više o seminaru edukativnog i takmičarskog karaktera koji će pomoći mladima da otkriju odgovor na pitanje „Gde se krije kultura u Srbiji?“.\nDragan Šutanovacnovi dan


Na Kosovu obeležen „Nacionalni dan nestalih“ - Medija centar\nNa Kosovu obeležen „Nacionalni dan nestalih“\nPovodom obeležavanja “Nacionalnog dana nestalih” predstavnici Resursnog centra i Komisije Vlade Kosova za nestala lica položili su cveće na spomen obeležje posvećeno nestalim licima koje se nalazi u dvorištu Skupštine Kosova. Koordinator Resursnog centra za nestala lica u Prištini Bajram Ćerkinaj uputio je kritike na račun kosovskih i međunarodnih institucija rekavši da se sudbina nestalih ne tretira kao prioritet.\n“Prvo da rade ono što nisu radili a to je da traže od međunarodne zajednice da pomogne da se rasvetli sudbina nestalih lica, koje i dan danas tražimo. Mi ne možemo da ih nađemo. Ko može da ih nađe? Ako vi (institucije) ne možete da ih nađete uslovite međunarodnu zajednicu da vam pomognu, zato su oni valjda tu. Drugo, otkrijte gde su grobnice i počnite da radite“, rekao je Ćerkinaj.\nDrugi koordinator Resursnog centra za nestala lica Negovan Mavrić naveo je da pitanje nestalih treba bude prioritet i za Prištinu i Beograd.\n„Mi danas ovde pokazujemo da smo zajedno u ovoj borbi, hoćemo svima da pokažemo i da pošaljemo poruku da ovaj naš problem, naša bol koju mi nosimo, tačnije porodice kidnapovanih i nestalih, da se što pre reši i da ovo naše pitanje i u Briselu, a i svuda bude broj jedan, jer tragati za nestalima nije tragati za bilo čim već su to ljudska bića“, rekao je Mavrić.\nPredsednik Vladine komisije za nestala lica na Kosovu Andin Hoti pozvao je međunarodnu zajednicu da pojača pritisak na Srbiju kako bi dala informacije o nestalim licima.\n“Naš prvi zahtev je uslovljavanje Srbiji. „Naš drugi zahtev je bila garancija Evropske unije da ima rok kada je Srbija obavezna da dostavi podatke o nestalim licima, a treći zahtev je da se otvore svi tajni dokumenti Srbije, tokom rata na Kosovu“, rekao je Hoti.\nNa Kosovu se traga za još 1.619 osoba.


Zamjenik ministra vanjskih poslova Bosne i Hercegovine Josip Brkić predvodio je delegaciju MVP BiH, koje su činili ambasador BiH u Japanu Borislav Marić i ministar-savjetnik u Ambasadi Mensur Jusić, na bilateralnim političkim konsultacijama sa MVP Japana, koje su održane 30. maja 2018. godine u Tokiju. Izaslanstvo MVP Japana predvodili su ambasador zadužen za zemlje zapadnog Balkana Hiroshi Kawamura i direktor Odjela za centralnu i jugoistočnu Evropu Kotaro Otsuki.\nNa početku je konstatovano da BiH i Japan imaju dobre i prijateljske odnose, te da se međusobna saradnja neprestano razvija u širokom spektru oblasti. Naglašeno je da se očekuje da će saradnja u sferi ekonomije u narednom periodu biti sve intenzivnija, budući da postoje preduslovi za značajan napredak. Zamjenik ministra Brkić je istaknuo da je Japan jedan od najznačajnijih bilateralnih donatora u BiH i izrazio zahvalnost Vladi Japana na razvojnoj pomoći koja kroz brojne programe dugi niz godina pruža podršku reformskom procesu u BiH. Dodao je da su prioritetna područja pomoći Japana Bosni i Hercegovini primarna zdravstvena zaštita, obrazovanje, razminiranje, vodoopskrba, poljoprivreda, zaštita životne sredine, infrastruktura i kultura. Istakao je i interes BiH za kontinuitetom političkih kontakata na najvišem, visokom i radnom nivou.\nZamjenik ministra Brkić je upoznao japansku stranu sa najznačajnijim pitanjima vezanim za evropski put Bosne i Hercegovine i budućim koracima BiH na putu ka punopravnom članstvu u EU. Naglasio je opredijelјenost Bosne i Hercegovine za dalјe unapređenje saradnje u regiji i informisao o planiranim projektima za infrastrukturni razvitak zapadnog Balkana i unapređenje prevoza ljudi i roba, uz napomenu da bi to mogla biti prilika i za japanske investitore.\nNa iskazan interes predstavnika japanskog MVP-a zamjenik ministra Brkić koji je i predsjedavajući Komisije za NATO integracijski proces BiH informisao je o procesu pristupanja BiH u NATO, ispunjavanju preostalih uslova za aktivaciju Akcijskog plana za članstvo (MAP) naglasivši da bi aktivacija MAP-a uz to što bi predstavljala dodatni mehanizam saradnje BiH i NATO-a, dala poticaj svim ostalim reformskim procesima u BiH i značila pozitivnu integracijsku poruku za Bosnu i Hercegovinu.\nAmbasador Kawamura je naglasio da je za Japan prostor Zapadnog Balkana uvijek bio od velikog značaja te da će se fokus Japana i dalje zadržati na našoj regiji i našoj zemlji, pri čemu je istaknuo važnost provođenja inicijative Japana po pitanju saradnje sa zemljama zapadnog Balkana, koju je kao političku odluku Japana inagurisao sam premijer Shinzo Abe tokom nedavne posjete našoj regiji.\nPoručio je da Japan želi graditi odnos sa našom zemljom na partnerskim odnosima, prije svega kroz ekonomsku saradnju, složivši se sa konstatacijom zamjenika ministra Brkića da prostor za takvu saradnju postoji u energetskom sektoru, proizvodnji organske hrane i turizmu. Ukazavši da se radi o prvim ikad održanim te time istorijskim konsultacijama između dva ministarstva vanjskih poslova zaključio je da ovaj vid političkog dijaloga treba redovno održavati kao i održati visoki redovni nivo posjeta između dvije zemlje.\nNa sastanku je zaključeno da je vrlo važno da BiH nastavi sa aktivnostima oko organizovanja poslovnog foruma u ovoj zemlji kao preduslova jačanja ekonomske saradnje. Domaćini primjećuju da je za japanske tvrtke još uvijek prostor naše zemlje nepoznat i da postoji potreba da im se približi, budući da raste interes samih japanskih kompanija prema saradnji sa našom zemljom.\nTakođe je razgovarano o bezbjedonosnoj situaciji u istočnoj Aziji, odnosu Japana prema Sjevernoj Koreji, reformi Vijeća sigurnosti UN-a i drugim globalnim međunarodnim temama kao i međusobnoj saradnji u okviru međunarodnih tijela i institucija.\nObostrano je istaknuto da je saradnja dvije zemlje veoma plodonosna u okviru međunarodnih organizacija i tijela.\nTokom službenog posjeta Japanu zamjenik ministra vanjskih poslova Bosne i Hercegovine Josip Brkić održao je sastanak sa članom japanskog Parlamenta Nobuo Kishi, u njegovom uredu u zgradi predstavničkog doma japanskog Parlamenta. Ovog uglednog japanskog političara naša javnost je upoznala nakon učešća na ceremoniji u Mostaru upriličenoj u povodu završetka Projekta obnove sportskog centra Kantarevac čiji je cilj pomirenje u lokalnoj zajednici kroz promociju sporta, kojom prilikom je službeno otvorena Sportska akademija „Mali most“.\nZamjenik ministra vanjskih poslova Bosne i Hercegovine Josip Brkić sastao se i sa Iwao Horii, članom Parlamenta Japana, koji obnaša i dužnost zamjenika ministra vanjskih poslova Japana.


Aktivna 546 slučaja COVID-19 u Kikindi, gradonačelnik Kikinde pozvao na disciplinu u narednim danima – Kikinda Online News – Kikinda Online News\nAktivna 546 slučaja COVID-19 u Kikindi, gradonačelnik Kikinde pozvao na disciplinu u narednim danima – Kikinda Online News\nBy aleksandar.zigic09@gmail.com\t March 15, 2021 March 15, 2021 No Comments\nPogoršava se epidemiološka situacija u Kikindi. Prema podacima lokalnog Kriznog štaba, u Kikindi su aktivna 546 slučaja virusa zaraze, dok je na teritoriji celog okruga aktivno 992. Najviše zaraženih je u Senti 113, Novom Kneževcu 108, Adi 100, a u Čoki 72. Najmanji broj zaraženih je u opštini Kanjiža, gde se registruje pedeset i troje. Gradonačelnik Kikinde Nikola Lukač na svojoj fejsbuk stranici objavio je da je situacija u gradu složena te da samim tim zahteva i odgovornost i timski rad:\n-“Poštovani sugrađani, situacija u našem gradu je složena i zahteva od svih nas disciplinu i timski rad. Narednih dana pojačano vodite računa o higijeni, nošenju zaštitnih maski, izbegavajte javna okupljanja i nemojte napuštati svoje domove bez preke potrebe. Vakcinacija koju sprovodimo pokazala je čitavoj Srbiji da su Kikinđani veoma odgovorni i savesni.\nOvu borbu vodimo u dobrom pravcu, nižemo pobede i uspehe. Pokažimo svima da smo jedan grad i jedan tim sa istim ciljem – očuvanje života i zdravlja svih nas” – poručio je Lukač.\nPremijerka Ana Brnabić najavila je da će sutra biti održana sednica Republičkog Kriznog štaba za borbu protiv korona virusa, a da će ona već danas razgovarati sa članovima tog tela o mogućim novima merama protiv kovida 19.\nDnevni rezime za ponedeljak, 15. mart – Kikinda Online News


27.03.2014. - Za zaštitu bilja namenjeno 2,5 miliona evra\nU Srbiji je počela realizacija tvining projekta za zaštitu bilja ukupne vrednosti 2,5 miliona evra, a njegov cilj je unapređenje zaštite zdravlja ljudi i životne sredine od mogućih rizika povezanih sa primenom pesticida.\nProjekat će trajati 24 meseca i podrazumevaće implementaciju održive primene sredstava za zaštitu bilja i uspostavljanje sistema redovne tehničke inspekcije uređaja za primenu pesticida, saopštili su danas predstavnici srpske i italijanske vlade i Delegacije EU u Srbiji.\nDirektor Uprave za zaštitu bilja Ministarstva poljoprivrede, šumarstva i vodoprivrede Ferenc Bagi izjavio je da je Vlada Srbije snažno posvećena evropskim integracijama, koje predviđaju i potpunu harmonizaciju domaćih sa evropskim propisima u oblasti zaštite bilja.\nOn je rekao da poljoprivredni proizvođači i ostale zainteresovane strane treba da uvide značaj realizacije ovakvih projekata, jer se tako mogu aktivirati potencijali, u značajnoj meri podići domaća poljoprivreda i tako pripremiti za konkurenciju na zajedničkom tržištu EU.\nBagi je rekao da projekat finansira EU preko Delegacije EU u Srbiji, iz pretpristupnih fondova.\nPredstavnik Delegacije EU u Srbiji Endru Hedi podsetio je da EU već tradicionalno pruža finansijsku podršku projektima srpskog Ministarstva poljoprivrede koji se odnose na zaštitu bilja, veterinarstvo, vino, unapređenje laboratorijskih službi, ruralni razvoj.\nOn je naveo da je kontrola upotrebe pesticida veoma važna, jer njihovo neadekvatno korišćenje donosi velike i dugoročne ekološke posledice i finansijske gubitke.\nAmbasador Italije u Srbiji Đuzepe Manco kazao je da je poljoprivreda ključni sektor u srpskoj ekonomiji, napomenuvši da je italijanska vlada već podržala projekat vezan za proizvodnju vina u Srbiji.\n"Podržavamo ovaj projekat za zaštitu bilja kao deo harmonizacije propisa na putu pridruživanja Srbije EU", naveo je Manco i najavio dalju podršku italijanske vlade, ali i privrednika srpskoj ekonomiji.


Žena je uhapšena u svojoj kući u sredu uveče uz obrazloženje da širi lažne vesti, prenosi AP.\nOna je prethodnih nekoliko nedelja preko video klipova koje je objavljivala na Jutjubu govorila da je el Sisi neuspešan i ismevala njegovu suprugu Instisar uz uprotrebu nepristojnog rečnika.\nU tim video snimcima ona je govorila i o zloupotrebi javnih sredstava i žalila se na ljudska prava,a njeni video snimci imali su desetine hiljada pregleda.\nKako se navodi, hapšenje žene usledilo je uoči predstavljanja izveštaja UN o ljudskim pravima u Egiptu.\nEgipatski predsednik uputio OŠTRE KRITIKE: "Neće nas Evropa učiti čovečnosti"


Luka Nikolić - Sputnjik Srbija\n12:01 09 Maj 2021\n„Srbija mora prvo da vodi računa o sebi, pa o drugima“\nKošarkaški trener Dragan Jakovljević je za Sputnjik sport je govorio o osvajanju Košarkaške lige Srbije, ali i problemima u srpskoj košarci.\nSrpski teniser Novak Đoković je prošle godine pokrenuo projekat svoje akademije, koja za cilj ima unapređenje tenisa na našim prostorima.\nNije kriv Đoković – „krivo“ je čudo iz Rusije\nPrema mišljenju stručnjaka, Aslan Karacev pred dolazak u Beograd nije imao velike šanse da osvoji Srbija open. Nedelju dana kasnije, ruski teniser je još jedanput pokazao svima ko je i šta je, te došao nadomak titule u Beogradu.\nDa li je jedini spas – vakcina?\nVirus korona već više od godinu dana hara svetom i čak i onima koji nisu došli u kontakt sa njim, remeti svakodnevni život i bilo kakve planove. Naš nevidljivi neprijatelj ostavio je trag i u svim sportovima, pa tako i u tenisu.\n„Znam šta je moj problem, a pred meč sa Novakom nisam mogao da zaspim“\nFilip Krajinović, srpski teniser, otkrio je da je locirao svoje probleme i da radi na tome da ih reši, a prisetio se i da je pre deset godina uoči meča protiv Novaka Đokovića u Beogradu imao nesanicu.\nKaracev za Sputnjik pozdravio Srbe: Hvala na podršci, volim Beograd i jedva čekam da vas vidim!\nRuski teniser Aslan Karacev je ostvario prvu pobedu na turniru u Beogradu, pa se nedugo zatim obratio novinarima, ali i srpskom narodu. Karacev je pobedio Slovenca Aljaža Bedenea sa 2-1 u setovima i zakazao četvrtfinalni duel sa Italijanom Đanlukom Magerom.\nNišta nije isto bez Novakovih suza /foto, video/\nOd Adrija tura do Srbija opena prošlo je skoro godinu dana, tokom kojih se desilo mnogo toga nepredviđenog i nesvakidašnjeg. U poređenju ta dva turnira može se videti i ogromna promena, ali ono što se uopšte nije promenilo je stav Novaka Đokovića.\nTrenirao je sa Novakom, stigao do teške pobede i poručio: „Igrači traže promene“\nMiomir Kecmanović, srpski teniser, teškom mukom je stigao do pobede nad Fakundom Bagnisom u drugom kolu Srbija opena u Beogradu.\nSputnjik na mestu u koje će gledati svet: Đokovićev naslednik i pust Dorćol /foto/\nSrbija open se posle gotovo decenijske pauze vratio na ATP turneju, a u ponedeljak, 19. aprila, zvanično je počeo na terenima teniskog centra „Novak“ u Beogradu.\nKecmanović o „onoj“ izjavi: Nije se puno promenilo...\nSrpski teniser Miomir Kecmanović je pred početak Srbija opena govorio o svom odnosu sa šljakom, novom treneru i planovima za nastavak sezone.\nĐokoviću stižu nove „pretnje“ – iz Srbije /video/\nSrpski teniser Filip Krajinović prisetio se duela sa Novakom Đokovićem pred početak Srbija opena. „Imam da mu poručim da se izvukao što nismo u istom delu žreba“, prokomentarisao je kroz osmeh Krajinović.\nĐere ima jednu olakšicu u Beogradu, Sputnjiku otkrio koju\nLaslo Đere, srpski teniser, govorio je o utiscima pred početak Srbija opena, na kojem će učestvovati prvi put u karijeri, na pres konferenciji na kojoj je bio Sputnjik sport.\nUtisak je da američki mediji najviše vole da objavljuju „top liste“ na kojima rangiraju igrače na osnovu određenih parametara. Takođe je utisak da se te liste prave samo zbog toga da bi izazvale reakciju javnosti.


PRECIZNIM SLETANJIMA DO TITULE SVETSKOG PRVAKA – Sportski savez Beograda\nPočetnaVazduhoplovstvoPRECIZNIM SLETANJIMA DO TITULE SVETSKOG PRVAKA\nFAI Svetsko prvenstvo u paraglajdingu u preciznom sletanju svečano je započelo juče 8. septembra u Vršcu. Preko 130 pilota, predstavnika 28 nacija će “precizno” leteti do titule svetskog prvaka u narednim danima sa poletišta Vršačka kula.\nTakmičenje je otvorio Endi Kovli iz Velike Britanije, predsednik žirija Svetske vazduhoplovne federacije, koji će zajedno sa delegatom takmičenja Jun Zangom iz Kine, pratiti da se sve odvija kako treba. Sve prisutne reprezentacije je pozdravio i predsednik skupštine Grada Vršca Nenad Baroš, s obzirom da ogromnu podršku događaju, kao i podršku celokupnom vazduhoplovnom sportu, naročito paraglajdingu, pruža Grad Vršac sa svim svojim gradskim službama. Takođe prisutnima se obratio i predsednik Vazduhoplovnog saveza Srbije, Labud Bulatović.\nU sredu 18. septembra će se znati ko je novi svetski prvak, a u međuvremenu – na nebu iznad Vršca pravi defile svetskih pilota – iz Kine, Indonezije, Slovenije, Kanade, Tajlanda, Kolumbije…\nDomaći tim Srbije će nastupiti u sastavu Tamara Kostić, Ivan Pavlov, Dejan Valek, Slobodan Maletić, Dragan Popov, Goran Đurković, selektor Vojislav Ivanović i braniće titulu vicešampiona sveta iz 2017. godine. Piloti će svaki dan startovati sa poletišta Vršačka kula i sletati na cilj koji će biti formiran na prostoru pokraj „Smatsa“ akademije. Standardni deo opreme za takmičenje u paraglajdingu je elektronska nula – cilj za sletanje, uređaj osetljiv na pritisak koji ima prečnik od 16 cm (slična oprema se koristi u padobranskim skokovima na cilj). Centar ima prečnik od 2 cm i daje savršen rezultat – nula. Takmičenje se održava u organizaciji Vazduhoplovnog saveza Srbije, uz podršku Ministarstva omladine i sporta i Vlade Republike Srbije.


Dan online - Kultura: Slike stvarane na frontu - 2019-08-25\nKultura IZLOŽBA U BEOGRADU Slike stvarane na frontu\nNakon Berlinskog kongresa, 22. avgusta 1878. godine ukazom kneza Milana Obrenovića proglašena je nezavisnost Srbije.\nIstog dana, osnovan je Vojni muzej u Beogradu, gdje je, povodom obilježavanja 141 godine postojanja, otvorena izložba „Djela ratnih slikara 1912-1918. godine”, prenosi RTS.\nNarodna skupština Srbije je 22. avgusta 1878. godine usvojila odluke Berlinskog kongresa.\n-Dobar dio eksponata sa ove izložbe potiče iz Solunskog ateljea, slikar Mihajlo Milovanović je portrete naših vojvoda, kralja u rovu uradio u tom ateljeu. Mnogi od ovih umjetnika su nosioci veoma visokih odlikovanja - izjavila je, između ostalog, autorka postavke u Vojnom muzeju, Ljubica Dabić.\nSrpski ratni slikari izložili su svoja djela početkom 1919. godine u Parizu, a početkom oktobra biće obilježena stogodišnjica njihove prve izložbe u Beogradu, prenosi, Radio Televizija Srbije.


MINISTARSTVO KULTURE DALO NIŠVILU SAMO TRI MILIONA DINARA\nNišvil je od resornog ministarstva dobio milion dinara manje nego pre sedam godina.\nNiški džez festival izjednačen je sa Pančevačkim i Beograskim džez festivalom, iako ga je između ostalog londonski Gardijan uvrstio među deset najboljih evropskih džez festivala.\nMinistarstvo kulture čestvuje u finansiranju Nišvila sa manje od pet odsto, a u velikom broju drugih manifestacija i sa više od 50 odsto.\nNi to što će festival trajati deset dana, na 20 scena, sa 250 programa i 1.000 izvođača nije dovoljno da nešto što dolazi van Beograda bude adekvatno sagledano, kaže Ivan Blagojević\nNišvil je od Komisije za film dobio 000 dinara za “Nišville movie summit”, a od Komisije za kulturne delatnosti nacionalih manjina 120.000 dinara za program “Prijatelji Šabanu”.\nfoto: Vanja Keeser\nDirektor Nišvil džez festivala Ivan Blagojević razočaran što je Ministarstvo kulture i informisanja odlučilo da ove godine Nišvilu dodeli samo tri miliona dinara, što je za čak milion dinara manje nego 2011. godine.\n– Iako je na ovogodišnjem konkursu Ministarstva kulture budžet za muzičko stvaralaštvo značajno uvećan, to se nije odrazilo na podršku Nišvilu, jednom od deset najboljih evropskih festivala, kako je ocenio londonski Gardijan. Komisija je Nišvil izjednačila sa Pančevačkim i Beogradskim džez festivalom, dok je BEMUS-u dodelila pet miliona dinara- kaže Blagojević.\nBlagojević dodaje da je ove godine naročito izražen disparitet između najznačajnijih muzičkih i filmskih manifestacija, pa je tako Kustendorf dobio 13 miliona, a Festival evropskog filma u Paliću i Fest po devet miliona dinara.\n-Ministarstvo učestvuje u finansiranju Nišvila sa manje od pet odsto jer je naš planirani budžet 63,5 miliona dinara. Veliki broj drugih manifestacija Ministarstvo finansira sa više od 50 odsto. Ni to što će festival sa svim svojim segmentima trajati 10 dana, na 20 scena, sa 250 programa i 1.000 izvođača nije dovoljno da nešto što dolazi van Beograda bude adekvatno sagledano. Polovina ukupnih sredstava na konkursu dodeljena je prestoničkim muzičkim projektima- kaže Blagojević. Ipak, direktor Nišvila napominje da je pozitivno što je Nišvil od Komisije za film dobio 200.000 dinara za “Nišville movie summit”, a od Komisije za kulturne delatnosti nacionalih manjina 120.000 dinara za program “Prijatelji Šabanu”.\nBlagojević napominje da je Nišvilu sugerisano da pošalje više projekata, ali sredstva od Ministarstva nisu dobili projekti “Besplatne radionice za mlade muzičare”, koje traju skoro celu deceniju, a predavači su i najveće zvezde Nišvila, kao ni pionirski projekat “Nišville Showcase”, koncipiran kao direktno predstavljanje srpskih džez potencijala direktorima festivala i promoterima iz inostranstva.\n-Komisija je u obrazloženju za odbijanje napisala da je promocija domaćeg džez stvaralaštva i izvođaštva inostranim promoterima već zastupljena kao deo programa festivala, te da ne može biti podržana kao zaseban projekat. Međutim, komisija očigledno nije upoznata da organizatori takvih manifestacija u Evriopi privlače promotere tako što im plate avio karte i obezbede boravak, a ti troškovi nisu nešto što je već budžetirano za organizaciju samog festivala -kaže Blagojević.\nNišvil godinama od Ministarstva kulture i informisanja ne dobija materijalnu podršku koja je, po proceni organizatora, neophodna, a i adekvatna ugledu festivala.\nMada ga je u periodu od 2010. do 2012. godine uvrstilo u manifestacije od nacionalnog značaja, već 2013. i 2014. godine nadležna Komisija Ministarstva kulture odlučila je da Nišvilu na konkursima ne dodeli ni dinar, zbog, kako je ocenila, „nejasne programske koncepcije“ i „sporne umetničke selekcije“.\nIsto ministarstvo je 2015. i 2016. godine podržalo Nišvil sa svega milion dinara, odnosno 1,2 miliona. Prošle godine festival je od Ministarstva dobio 2,4 miliona dinara.\nNa prošlogodišnjem Nišvilu održano je 130 koncerata na 12 pozornica, a zvanični i prateće programe videlo je oko 200.000 ljudi. Nastupili su između ostalih Vasil Hadžimanov Band & Bisera Veletanlić, Maksa Kočetov Band, Al Foster Quintet, Darko Rundek & Apocalypso Now, Rambo Amadeus, Candy Dulfer Band & guests.\nNa ovom festivalu svirali su i pojedini legendarni džez i soul muzičari kao što su Donald Brd, Lari Korijel, Solomon Bark, Inkognito…\nFestival će ove godine obeležiti 24. izdanje pod tim imenom, a 35. od nastanka niškog džez festivala na koji se naslanja.